Vijeće ministara budžetom predvidjelo oko 21,6 miliona KM za borbu protiv Covida-19\nBudžetom je osigurano 21.684.000 KM za borbu protiv pandemije uzrokovane koronavirusom, a Vijeće ministara BiH će posebnim odlukama propisati korisnike, namjenu, iznos i način korištenja ovih sredstava\nVijeće ministara Bosne i Hercegovine utvrdilo je na današnjoj sjednici jednoglasno Nacrt zakona o budžetu institucija i međunarodnih obaveza BiH za 2021. godinu, koji će Ministarstvo finansija i trezora dostaviti Predsjedništvu BiH, nadležnom za njegovo predlaganje.\nBudžetom je osigurano 21.684.000 KM za borbu protiv pandemije uzrokovane koronavirusom, a Vijeće ministara BiH će posebnim odlukama propisati korisnike, namjenu, iznos i način korištenja ovih sredstava.\nUkupni prihodi, primici i finansiranje institucija BiH u 2021. godini iznose 1.027.100.000 KM, što je povećanje za tri posto u odnosu na budžet iz prethodne godine, dok servisiranje vanjskog duga BiH iznosi 843.905.504 KM i veće je za pet posto u odnosu na prošlogodišnji budžet.\nKako je saopćeno, plate zaposlenih u institucijama BiH ostaju na nivou iz prethodne godine.\nUkupni rashodi institucija Bosne i Hercegovine i servisiranje vanjskog duga u Nacrtu budžeta za 2021. godinu iznose 1.871.005.504 KM i u odnosu na 2020. godinu veći su za četiri posto odnosno 67.452.574 KM, saopćeno je iz Vijeća ministara BiH.\nNa sjednici Vijeća ministara Bosne i Hercegovine utvrđen je Prijedlog za zaključivanje Ugovora o grantu sa aneksima I – VII između Evropske unije, koju zastupa Evropska komisija, i Vijeće ministara Bosne i Hercegovine, koji će biti dostavljen Predsjedništvu BiH.\nCilj Ugovora je dodjeljivanje bespovratnih finansijskih sredstava BiH za provođenje akcija pod nazivom “EU za zdravlje – Doprinos raspoloživosti i pristupu vakcinama protiv covida-19”.\nDo 85 posto ovih sredstava koristit će se isključivo za nabavku lijekova – vakcina protiv covida-19 od zemalja članica Evropske unije, a preostalih 15 posto za nabavku medicinske opreme i potrošnog materijala, te druge troškove.\nRanije je Ministarstvo civilnih poslova BiH određeno kao nadležna institucija BiH za potpisivanje direktnih sporazuma o dodjeli bespovratnih sredstava za nabavke vakcine, vakcinalnog materijala i opreme protiv covida-19, zaraznog oboljenja u okviru “EU for Health” mehanizma, a ministra civilnih poslova da uime BiH izvrši potpisivanje direktnih sporazuma o dodjeli bespovratnih sredstava.\nVijeće ministara BiH utvrdio je Prijedlog za zaključenje Amandmana na Ugovor o nabavci vakcina – “Commitment agreement-committed purchase arrangement” – između Vijeća ministara BiH i Globalne alijanse za vakcine (GAVI), s ciljem ubrzanja isporuke vakcina za BiH, uz korekciju na sjednici.


Usluge kontrolisanja železnice | Logistika | SGS Srbija\nLogistika Usluge kontrolisanja železnice\nSGS-ove usluge kontrolisanja železnice i šinskih vozila - pružaju organizacijama nezavisne dodatne provere šinskih vozila ili komponenti.\nOd procenjivanja rezidualne vrednosti u ime vlasnika do provere efikasnosti čišćenja, održavanja ili pregleda provajdera za vlasnika voznog parka ili operatera, naše kontrolisanje železnice se fokusira na stanje postojećih, uslužnih vozila. Ono može da inkomporira komponentu, sistem ili ceo voz, uglavnom prema skupu kriterijuma (godine starosti, korišćenje, pređena kilometraža itd.) kako bi pružili nezavistan pregled njihovog statusa i relativnog stanja u odnosu na očekivanja.\nUsluge kontrolisanja železnice\nMi pružamo nezavisne dodatne provere procesa kontrolisanja samih proizvođača, koje vrše druga ili treća strana. Ova procena obezbeđuje ne samo da proizvođač vrši ispravne provere i kontrole već i svedoči o skupu uzorka i identifikuje dodatne neusaglašenosti ili poboljšanja širom procesa.\nPored kontrolisanja obavezne usaglašenosti, imamo višegodišnje iskustvo u kontroli kvaliteta, završetka i pitanjima usaglašenosti potrošača, posebno u finalnoj kontroli potrošača.\nMeđutim, sa kompletiranim vozilima uglavnom je kasno da se isprave bilo koji problemi koje otkrije kontrola. Usled toga, kontrola komponente ili podsistema - bilo u vreme isporuke ili periodično kroz krug proizvodnje - može da vam uštedi i vreme i novac. Naše kontrole vam nude značajno iskustvo u obavljanju kontrole komponenti u postrojenjima proizvođača i snabdevača širom Evrope.\nSaznajte kako SGS-ove usluge kontrolisanja železnice mogu da pomognu vašem poslovanju.


Održan trening za članice BIDF mreže na temu – Javno zagovaranje – ACED\nTrening na temu “Javno zagovaranje” u organizaciji Balkanske nezavisne mreže u oblasti invalidnosti (Balkans Independent Disability Framework-BIDF) u okviru projekta “Balkanska nezavisna mreža u oblasti invalidnosti”, koji finansira Evropska unija, održan je od 31.05 do 01.06.2016. godine u Tesliću.\nTrening je organizovan u okviru aktivnosti jačanja kapaciteta invalidskih organizacija članica BIDF mreže i ostalih invalidskih organizacija u provođenju političkog zagovaranja i umrežavanja na svim nivoima.\nCiljevi ovog treninga su bili upozanti učesnike sa osnovnim koracima u uspješnom zagovaranju, te savladavanje praktičnih koraka i tehnika u zakonodavnom zagovaranju. Takođe, učesnici su mogli i da nauče kako da vode uspješnu PR kampanju.\nKroz praktičan rad i na konkretnim primjerima učesnici su ovladali tehnikom i procesom važnim za uspješno javno zagovaranje i osposobiti za samostalno zagovaranje u zajednici.


Raste broj zaraženih u srednjem Banatu • ZRENJANIN DANAS\nRaste broj zaraženih u srednjem Banatu\nBy Redakcija on 01/02/2022\nU Srednjobanatskom okrugu tokom prethodne nedelje registrovano je 2.088 novoobolelih lica, što je za oko 500 više u odnosu na period od 18. do 24 januara.\nKako je danas saopšteno iz Zavoda za javno zdravlje Zrenajnin, najviše aktivnih slučajeva je u Zrenjaninu 1.697, u opštini Žitište aktivnih je 230, Nova Crnja 198, Novi Bečej 240 i u opštini Sečanj je 215 aktivnih slučajeva.\nU Srednjobanatskom okrugu ukupno je aplikovano 143.401 doza vakcine protiv Covid-19., sa dve doze, vakcinisano je 71.011 lice, dok je treću dozu vakcine primilo 45.379 lica.\nIz Doma zdravlja “dr Boško Vrebalov” juče su ukazali da su u poslednjih nekoliko dana svedoci izuzetno velikog pritiska na Respirotirni centar kao i naglog povećanja broja zažarenih sugrađana COVID-19 virusom. Tokom protekle nedelje prosečno je u Respiratornom centru rađeno oko 150 prvih i kontrolnih pregleda i oko 140 testiranja pacijenata sa simptomima.\nNaveli su i da veliki pritisak trpi i Služba za zdravstvenu zaštitu dece i omladine koji na dnevnom nivou testiraju oko 30 do 40 dece sa simptomima. Omikron soj pokazao je svoju snagu u lakom širenja u mlađoj populaciji.\n“Sistem u Domu zdravlja stavljen je pred velikim izazovom jer je povećan broj i zaraženog osoblja u svim službama, te je organizacija rada izuzetno otežana. Sa duge strane nailazimo na paradoks u vakcinaciji. Nasuprot velikim gužvama u Respiratornom centru na vakcinalnom punktu u Hali vlada zatišje. Zainteresovanost za vakcine u našem gradu je na izuzetni niskom nivou. U proseku dnevno se vakciniše oko 50 pacijenata (ukupno sve tri doze) što je nezadovoljavajući broj. Našim sugrađanima omogućeno je da se vakcinišu na punktu u Sportskoj hali, bez reda čekanja, kroz proces koji traje 15 minuta. Kada poredimo broj vakcinisanih na dnevnom nivou od pre samo dva meseca kada ih je bilo oko 400 vidimo izuzetan pad” naveli su iz Doma zdravlja.


Na Kosovu proslavljena druga godišnjica nezavisnosti\nNizom manifestacija širom Kosova, danas se obeležava druga godina od proglašenja nezavisnosti. Predsednik Kosova Fatmir Sejdiu rekao je na svečanoj sednici Skupštine da Srbija nastavlja sa agresivnom politikom prema Kosovu.\nPredsednik Kosova Fatmir Sejdiu rekao je danas da je Kosovo za dve godine koliko je nezavisno, uspelo da dokaže da je njegova nezavisnost donela mir i stabilnost u regionu. Na svečanoj sednici Skupštine Kosova povodom obeležavanja dvogodišnjice nezavisnosti, Sejdiu je kazao da je Kosovo do sada priznalo 65 država i da je otvorena 21 ambasada i deset konzulata širom sveta. Govoreći o odnosima sa susednim zemljama predsednik Kosova je istakao da jedini problem ostaje Srbija koja, kako je kazao, nastavlja svoju agresivnu politiku prema Kosovu.\n“Beograd finansira paralelne srpske strukture, koje deluju na severu, gde jos uvek ima visokog nivoa krijumčarenja i ekonomskog kriminala. Stotine miliona evra ulozeno je iz Srbije da se održe te strukture, koje drže deo srpske zajednice na Kosovu, ne dozvoljavajući im integrisanje u društveni i institucionalni život na Kosovu, za dobrobit i njih i nas”, istakao je Sejdiu.\nPremijer Kosova Hašim Tači rekao je obraćajući se poslanicima Skupštine Kosova, medju kojima je bio samo jedan srpski poslanik, da je Kosovo nakon dve godine od proglašenja nezavisnosti razvijena država sa stabilnim institucijama.\n“Kosovo je zemlja sa stabilnim institucijama, zemlja sa dobrim upravljanjem, vladavinom zakona i poštovanjem zajednica. Republika Kosovo je postala članica Međunarodnog monetarnog fonda i Svetske banke, a blizu smo učlanjenja i u Evropsku banku za obnovu i razvoj. Otvorili smo nova radna mesta, izgradili puteve i mnoge škole, učinili mnoge važne reforme u politici, zakonodavstvu i ekonomiji”, rekao je Tači.\nPored poslanika i najviših predstavnika medjunarodne zajednice na Kosovu, svečanoj sednici Skupštine prisustvovao je i američki kongresmen Erl Pomeroj. On se tokom dana sastao sa predsednikom Samostalne liberalne stranke Slobodanom Petrovićem, a posetio je i novoformiranu opštinu Gračanicu gde je razgovarao sa gradonačelnikom Bojanom Stojanovićem. Stojanović za Glas Amerike kaže da se život ljudi na Kosovu u poslednje dve godine, od kada je proglašena nezavisnost, nije u mnogome poboljšao.\n“Mislim da još uvek nije pronadjen put kako da ljudi krenu bolje da žive”, kaže Stojanović\nAmerički kongresmen Erl Pomeroj na Kosovo boravi od juče. Sa njim u delegaciji su i američki senatori Džordž Vojnović i Džini Šahin, koji su u američkoj ambasadi u Prištini danas razgovarali sa gradonačelnicima novoformiranih srpskih opština. Inače na Kosovu je danas neradan dan. Ulice Prištine okićene su zastavama Kosova, Albanije i Sjedinjenih Američkih Država, a u večernjim satima na trgu Majke Tereze u centru grada održan je koncert moderne muzike.


(VIDEO) Predsednik Srbije na temu investicija: Sombor među prioritetnim lokacijama za velika ulaganja - www.025.rs\nwww.025.rs / SOMBOR / (VIDEO) Predsednik Srbije na temu investicija: Sombor među prioritetnim lokacijama za velika ulaganja\nPredsednik Srbije Aleksandar Vučić, tokom obilaska radova na izgradnji brze pruge Beograd-Budimpešta, govorio je o više važnih tema koje su od značaja za različite delove naše zemlje. Na pitanje novinara o budućim lokacijama koje su na listi prioriteta za velika ulaganja, predsednik Srbije naglasio je teritoriju Grada Sombora kao jednu od nesumnjivo najvažnijih.\nUzevši u obzir da su veliki infrastrukturni projekti osnova za privlačenje investicija i dalji ekonomski razvoj, neophodno je ulagati u sve krajeve naše zemlje, kako bi se ravnomerno razvijale i male i velike sredine. U skladu sa tim, Vučić je nabrojao one okruge u Srbiji, koji zahtevaju dodatnu podršku u cilju daljeg napretka i razvoja, te stvaranja što kvalitetnijih uslova za život svih građana.\nPored Sombora, predsednik Vučić je od gradova u neposrednoj blizini naveo Vrbas, Kikindu i Zrenjanin.\nTags: Aleksandar Vučić, predsednik srbije, sombor


Novi kosovski pregovarački tim? – GracanicaOnline.Info\nНови косовски преговарачки тим?\nNovi kosovski pregovarački tim?\n26. aprila 2021. 3 min read\nU Briselu se priprema teren za nastavak dijaloga Beograda i Prištine, a kosovski premijer Aljbin Kurti deluje zauzeto, i to izborima u Albaniji.\nU Briselu se priprema teren za nastavak dijaloga Beograda i Prištine, a kosovski premijer Aljbin Kurti deluje zauzeto, i to izborima u Albaniji. U medijima se uveliko priča da se Kurti ipak sprema za dijalog, a da je za glavne pregovarače angažovao Vetona Suroia i Bljerim Šalju, koji su široj javnosti poznati po pregovorima u Rambujeu.\nDok predsednik Srbije Aleksandar Vučić uveliko obavlja razgovore sa visokim predstavnicima Evropske unije u Briselu, kosovski premijer Aljbin Kurti se bavi izborima, i to ni manje-ni više nego u Albaniji.\nDirektor Instituta za afirmaciju međuetničkih odnosa Fatmir Šeholi i analitičar iz Prištine Driton Tafalari tvrde da Kurti ne postupa onako kako bi trebalo.\n„Rekao bih da to ne bi trebalo da se desi, obzirom da se daje mogućnost bilo kome da posle isto tako iz neke države dođe i kaže, ako ste vi glasali u nekoj državi, onda možemo i mi. I u tom smislu mislim da u svakoj državi treba da glasaju grđani koji žive tamo, i koji se bave svojim životom u tim državama“, rekao je Šeholi.\n„Kosovo ima dosta problema, počevši od pandemije, ekonomskih, političkih problema. Aljbin Kurti umesto što je otišao u Albaniju trebalo bi da se koncentriše na probleme na Kosovu“, rekao je Tafalari.\nVeton Suroi, foto: N. Milosavljević, GračanicaOnlajn\nAljbin Kurti je poslednjih meseci bio vrlo jasan kada je dijalog u pitanju. Međutim, da li je sastavljanje iskusnog pregovaračkog tima, a spekuliše se da su u timu Veton Suroi i Bljerim Šalja poznati još od pregovora u Rambujeu, pokazatelj da se predomislio?\n„Veoma je bitno, apsolutno, što će se u dijalogu naći dva čoveka koja su od 1999. godine u ovim proceduralnim konceptima vezano za dijalog sa Srbijom, a to su Veton Suroi i Bljerim Šalja, ljudi koji dolaze iz miljea uglavnom civilnog sektora, ali koji su dali veliki doprinos u ranijim godinama vezano za dijlog, i smatram da će dati veliki doprinos time“, smatra Šeholi.\nTafalari smatra da pored intelektualaca, pregovarački tim treba da se sastoji i od opozicije.\n„Da, treba da se uključuju intelektualci, ali ono što je potrebnije je da se uključi i opozicija, pošto se manje više radi o tome da se očekuje da se dijalog sa Srbijom vrlo brzo završi, mislim da će bez podrške opozicije biti veoma teško, ili neće biti održivog sporazuma“, ističe Tafalari.\nKada je dijlog u pitanju stavovi Beograda i Prištine su dijametralni. Kosovo traži priznanje, a Srbija postizanje sporazuma o normalizaciji odnosa.\n„Ja ne verujem da će moći da dođe do nekog sporazuma, ako se nastave samo rarzgovori ove dve strane, to će trajati decenijama. Po mom mišljenju treba Vašington da predloži neko rešenje i da kaže, ovo je rešenje i tačka, manje više to što se desilo u Rambujeu, tamo da su ostavili Kosovo i Srbiju da pregovaraju nikada ne bi došlo do tog sporazuma“, dodao je Tafalari.\nPoslednji razgovori između Beograda i Prištine u Briselu održani su septembra meseca prošle godine, nakon čega je usledio veoma turbulentan period na Kosovu, od hapšenja bivših lidera OVK, do celokupne promene vlasti. Nastavak pregovora se bliži, ali je iz ove perspektive sveobuhvatni sporazum o normalizaciji vrlo daleko.\nTags: Aljbin Kurti Bljerim Šalja Brisel Briselski dijalog Veton Suroi dijalog Beograda i Prištine Novi kosovski pregovarački tim\nPrevious Vučić: Kurti je želeo da pokaže da je svejedno da li ste u Prištini ili Tirani\nNext Vučić nastavlja dijalog 11. maja, Kurti neobavešten


Pripremite telo za bebu: 7 koraka zdrave trudnoće - Pripreme za zatrudnjivanje - Ringeraja.rs\nPripremite telo za bebu: 7 koraka zdrave trudnoće\nDa bi vam trudnoća i porođaj protekli bez ikakvih komplikacija, povedite računa o svom telu pre nego što ostanete u drugom stanju, savetuje dr Slavica Vasiljević, ginekolog\nOpšte je pravilo da u periodu pre i tokom trudnoće ne bi trebalo da uzimate nikakve lekove na svoju ruku. Ukoliko ste na bilo kakvoj terapiji, porazgovarajte s lekarom o tome kakav uticaj lek može da ima na vašu trudnoću. Recimo, nakon terapije lekovima protiv akni iz grupe izoretinoina ne smete da zatrudnite bar šest nedelja. Ukoliko ste pili neki lek pre nego što ste saznali da ste trudni, važno je da obavestite lekara o vrsti, količini, dozi i kombinaciji lekova, kao i o vremenu uzimanja leka.\n26. avgust 2011.\nNakon što su ustanovili da ispunjavanju potrebne uslove koje je propisala Republička stručna komisija Ministarstva zdrav...\nNova dijagnostika olakšava proces vantelesne\nDoktor Aleksandar Antović u Novom danu je govorio o novoj metodi testiranja u procesu veštačke oplodnje - preimplantacio...


Nintendo izgleda sprema GameBoy kućište za telefone\nPosted petak 05 10 2018 13:40:23\nNintendo planira da donese GameBoy magiju na naše pametne telefone.\nNa internet su procurele slike patenta GameBoy kućišta za smartphone koje omogućava da se kontrole direktno prenose na touchscreen ispod njih. Poznati dugmići sa Nintendove prve prenosne konzole tako koriste konduktivni sloj kojim se ''zavarava'' ekran da ste postavili prst iako pristiskate dugme na kućištu. Hvala Siliconera na slikama:\nKućište takođe ima otvoren prostor sa gornje i donje strane uređaja, verovatno za dodatke ili kako bismo mogli da punimo telefon dok se prisećamo igara iz detinjstva. Inače, patent neće biti ograničen na smartphone i ''može biti poveza na tablete koji nemaju funkciju telefoniranja''. Naravno, sve ovo i dalje ne potvrđuje da ćemo uređaj zaista videti.\nKada već pričamo o patentima, VR headset za Nintendo Switch možda postane realnost, a i Sony ima patent za novu prenosno-hibridnu konzolu.


Pomoć povratnicima u Bijeljini - 2005-02-09\nMinistar za ljudska prava i izbjeglice B i H, Mirsad Kebo poručio je danas u Bijeljini da će ovo Ministarstvo pomoći ovoj opštini da pokrene razvojne projekte koji bi omogućili da se iz realnih izvora pomogne održiv povratak.\nČinjenica da se u Bijeljinu vratilo oko 14.000 Bošnjaka kao i to da je ova opština među prvima dobila sertifikat o uspješno završenoj implementaciji imovinskih zakona razbijaju predrasude o tome da se u ovom gradu malo panje posvećuje problemu povratnika.\nIzjavio je ovo danas nakon sastanka sa zvaničnicima opštine Bijeljina ministar za ljudska prava i izbjeglice B i H, Mirsad Kebo naglašavajući da se, ipak, više pažnje mora posvetiti održivom povratku te s tim u vezi najavio da će ovo Ministarstvo pomoći ovoj opštini da pokrene razvojne projekte koji bi omogućili da se iz realnih izvora pomogne održiv povratak.\nNačelnik Bijeljine, Branko Stević je uz konstataciju da je ova opština po broju izbjeglih, raseljenih lica i povratnika na trećem mjestu u Bosni i Hercegovini, naglasio da je Semberija poljoprivredni kraj u kome nema mnogo novca te je stoga potrebno aktivnije uključivanje državnih institucija i fondova u rješavanje problema izbjeglih.\nStević je,ujedno, demantovao da je u opštinskoj upravi zaposleno nedovoljno lica bošnjačke nacionalnosti naglašavajući da u administraciji radi 23 radnika nesrpske nacionalnosti što je, po njegovim riječima, više od 10 odsto od ukupnog broja zaposlenih u opštinskim organima.\nDanašnjem sastanku, u opštini Bijeljina prisustvovali su i šef Kluba Bošnjaka u Vijeću naroda Republike Srpske, Ramiz Salkić te direktor federalnog zavoda za zapošljavanje Senad Hasanmusemić koji su posjetili i bošnjačko udruženje Povratak u ovom gradu.


Bežanija iz tabora Novaka Đokovića. Nogu je povukao glavni trener Andre Agasi, a posle nedelju dana na taj potez se odlučio i Radek Štešanek koji je pravo izu patike postao trener, ali nije...\nIvanišević o saradnji Đokovića i Agasija: Nisam ni verovao da će potrajati\nČuveni hrvatski teniser Goran Ivanišević je rekao da nije ni verovao da bi mogla da potraje saradnja između Novaka Đokovića i Andrea Agasija, prenosi "Sport klub".\nĐoković i Štepanek završili saradnju, Nole ostao i bez drugog trenera\nPosle turnira u Majamiju Novak Đoković i njegov teniski trener Radek Štepanek odlučili su da završe saradnju.\nObradović bez pardona: Štepanek je najprljaviji igrač, ne mogu da verujem da radi sa Novakom\nPraznična čestitka Đokovića i Štepaneka\nSrpski teniser u dobrom raspoloženju dočekuje 2018. godinu.\nNovak u sezonu ulazi sa novim reketom i patikama\nNajbolji srpski teniser Novak Đoković nalazi se u Monte Karlu gde se vredno priprema za novu sezonu.\n"Nisam ja važan, sad se sve vrti oko Novaka"\nPored Andrea Agasija, Novak Đoković će naredne godine uz sebe imati i Radeka Štepaneka, novopečenog trenera, koji je prošlog meseca objavio kraj karijere. Čeh je rekao da će sa našim asom da...


Potpisan ugovor o prodaji dela imovine FAM-a kompaniji Valvoline\nUgovor je rezultat dugotrajnog, temeljnog i sveobuhvatnog procesa pronalaženja najboljeg rešenja za nastavak poslovanja ugledne domaće proizvodne kompanije kakva je FAM. Kroz unapred pripremljeni plan reorganizacije i ovaj ugovor pronađen je optimalan model koji pokazuje da su primeri drugačije privatizacije mogući kroz pravo partnerstvo, u ovom slučaju sa kompanijom Valvoline", rekla je pred potpisivanje ugovora generalna direktorka Fabrike maziva Jelica Đurović Petronijević.\nNa ovaj način, dodala je, završen je proces u kome su se prepoznali dugogodišnje iskustvo u proizvodnji maziva domaće kompanije i savremeni način poslovanja u svetskim razmerama poznatog proizvođača iz iste oblasti.\n"Očekujemo da će Valvoline pored imovine, operativnog biznisa, tržišne pozicije i određenog broja zaposlenih, preuzeti i lidersku poziciju koju FAM ima u Srbiji i regionu kao i da će taj biznis unaprediti, poboljšati, investirati u nove projekte i otvoriti nova radna mesta", rekla je ona.\nGeneralna direktorka FAM-a je kazala da je imovina Fabrike maziva prodata za devet i po miliona evra, da Valvoline nastavlja da radi pod Famovim brendom, te da je ta kompanija najavila da će preuzeti makar sto, od sadašnjih 218 radnika, a da poslovodstvo očekuje da će broj radnika koji će kod novog poslodavca biti zaposlen biti i veći.\nDeo dugovanja FAM-a, nastalih u vreme prethodne privatizacije, kako je kazala, biće namiren iz ove prodaje.\nPotpredsednik kompanije Valvoline Diego Brodoni, koji je u ime te kompanije potpisao ugovor, kazao je da je ovo veliki korak za tu firmu, za Kruševac i ljude u FAM-u, zahvalivši se Vladi na saradnji, ali i na brizi koju je pokazala za zaposlene.\n"Investiraćemo ovde, ovo je samo prvi korak, zadržaćemo FAM brend. Napravićemo kombinaciju Valvolinove snage i ovdašnjeg nasleđa, zajedno ćemo rasti i bićemo lideri u regionu", kazao je on.\n"Mučili smo se, pomagali FAM i nakon užasno teških godina 2013, 2014, i 2015. godine, mnogo smo uložili energije, napora, rada, truda. Videćemo još kako da nađemo rešenje za 105 ljudi za koje trenutno ne postoji rešenje, ne samo kroz socijalni program, već da vidimo šta je to još što možemo da sačuvamo od proizvodnje", kazao je on.


Ovo je radno vreme prodavnica i pijaca tokom praznika - Nova ekonomija\nOvo je radno vreme prodavnica i pijac...\nOvo je radno vreme prodavnica i pijaca tokom praznika\nProdavnice većih trgovinskih lanaca u Srbiji za vreme novogodišnjih i božićnih praznika radiće po izmenjenom radnom vremenu.\nU ponedeljak, 31. decembra prodavnice Delez Srbija (Maksi supermarket, ShopGo i Tempo) radiće do 18 časova. U utorak, 1. januara 2019. godine radiće samo Maksi supermarket (Svetogorska 7) od 12 do 18 časova u Beogradu, kao i na Zlatiboru i Kopaoniku.\nNa Badnje veče, 6. januara prodavnice Delez Srbija biće otvorene do 18 časova, a za Božić, 7. januara 2019. godine radiće samo Maksi supermarketi na Zlatiboru i Kopaoniku.\nTrgovine Lidl Srbija će 31. decembra raditi skraćeno, od 8 do 18 časova, a 1. januar će biti neradan.\nU sredu, 2. januara, Lidl će raditi uobičajeno, od 8 do 22 časa. Na Badnji dan radno vreme će biti skraćeno i prodavnice će biti otvorene od 8 do 18 časova, a Božić, 7. januar će biti neradan.\nI trgovine Idea i Roda će 31. decembra raditi skraćeno, do 18 časova, osim radnji Idea Dorćol i Idea London koje će raditi po uobičajenom radnom vremenu. Za radnje Rode neradni je 1. janaura, a tog dana neće raditi ni radnje Idea osim Idea Dorćol, Idea London i Idea na Zlatoboru i Kopaoniku.\nU nedelju, 6. januara Idea i Roda će raditi do 18 časova, osim Idee na Kopaoniku koja će raditi uobičajeno. Neradni je 7. januar, izuzimajući prodavnice Idea Zlatobor koja će raditi od 8 do 15 časova i Idea Kopaonik koja će raditi prema redovnom radnom vremenu.\nZelene pijace u Beogradu će 31. decembra raditi uobičajeno, od 6 do 19 časova, a neće raditi 1. i 7. januara.\nRadno vreme skraćuju za sat vremena zbog porodi...\nU nedelju i ponedeljak neradni dani, evo koje u...


Vesti online / Vesti / Svet / Lavrov: Čvrsta američka politika na pregovorima sa Pjongjangom neće dati rezultata\nTežak ultimativni stav Sjedinjenih Američkih Država u pregovorima sa Severnom Korejom neće funkcionisati, izajavio je ministar spoljnih poslova Rusije Sergej Lavrov govoreći na konferenciji "Međunarodna saradnja u nemirnom svetu" koja se održava u Vijetnamu pod pokroviteljstvom međunarodnog debatnog kluba "Valdaj" i Diplomatske akademije Vijetnama.\n- Uvereni smo da teška ultimativna pozicija iz koje je Vašington počeo pregovore (sa Pjongjangom) neće doneti rezultate - istakao je Lavrov. "Zbog toga što je postojao zahtev, koji je objavio američki državni sekretar Majkl Pompeo, da se najpre potpuno eliminiše sve što ima veze sa nuklearnim programom Severne Koreje, a tek potom, nakon takozvane denuklearizacije Severne Koreje će se razmatrati pitanje ublažavanja sankcija. To neće funkcionisati. Mislim da su već i sami Amerikanci shvatili da takvi ultimatumi nikako neće raditi".\n- Kako će to prisiliti ljude da se razoružaju? Oni su već razoružali (bivšeg iračkog lidera) Sadama Huseina lažnim metodama, razoružali su Muamera Gadafija - nastavio je Lavrov. "Dakle, svi ovi primeri su pred očima. Može da radi samo postepeni pristup, koji uključuje pozitivne akcije kao odgovor na pozitivne akcije Severne Koreje".\n* Tramp najavio veto na rezoluciju protiv vanerdnog stanja\n* SAD u Siriji: Odlaze vojnici, ostaju mirovnjaci\n* Hilari Klinton ne isključuje novi juriš na Belu kuću\n- Usput, termin denuklearizacija je prilično širok, a Severna Koreja ga nedvosmisleno tumači kao denuklearizaciju celog Korejskog poluostrva sa odgovarajućim obvezama Sjedinjenih Američkih Država i Južne Koreje - objasnio je Lavrov.\nOn je dodao da bi garancije bezbednosti Severne Koreje od strane SAD u slučaju potpune denuklearizacije Pjongjanga trebalo da budu veoma čvrste. - Uveren sam da na kraju neće moći da se prođe bez multilateralnog formata. Garancije bezbednosti, koje se moraju obezbediti Severnoj Koreji, ako se iznenada zaista desi potpuna denuklearizacija, treba da bude veoma čvrste - naglasio je on.\nMehanizam šestostranih pregovora o nuklearnom problemu Severne Koreje može biti potreban ukoliko se postigne napredak na predstojećem samitu Sjedinjenih Američkih Država i Severne Koreje, smatra Lavrov.\nU sastav "šestorke", osim Severne Koreje i SAD, ulaze Rusija, Kina, Južna Koreja i Japan, a pregovori u ovom formatu nisu održani nekoliko godina.\nPrema rečima ministra, formiranje mehanizma za mir i bezbednost u Severoistočnoj Aziji jedan je od ciljeva koji su dogovoreni u okviru šestostranih pregovora o nuklearnom pitanju Korejskog poluostrva, "kada su ti razgovori još bili u toku". - Oni su sada zamrznuti. Međutim, njihov potencijal, naravno, treba imati u vidu - istakao je Lavrov.\n- Pri tome se nadam da će, ako bude postignut napredak preko bilateralnih kanala između Sjedinjenih Američkih Država i Severne Koreje, šestostrani mehanizam, pre svega za pitanja mira i bezbednosti, može biti vrlo koristan - naglasio je Lavrov. "To je upravo ono što se predviđa rusko-kineskom 'mapom puta'", dodao je on.\nOn je dodao da je termin denuklearizacija širok i uključuje između ostalog i zahteve Vašingtona.\nPredstavnici američkog rukovodstva i dalje javno tvrde da će samo potpuna denuklearizacija Severne Koreje - omogućiti da se krene ka nekim pozitivnim koracima - rekao je ministar.\nLideri Sjedinjenih Američkih Država i Severne Koreje, Donald Tramp i Kim Džong Un, održaće svoj drugi sastanak u Hanoju 27. i 28. februara. Oni su ranije razgovarali u Singapuru 12. juna 2018. godine. Vašington i Pjongjang pokušavaju da se dogovore o redosledu koraka za realizaciju sporazuma postignutih na samitu u Singapuru o denuklearizaciji na Korejskom poluostrvu i normalizaciji odnosa između Pjongjanga i Vašingtona. Međutim, od tada nisu preduzeti nikakvi konkretni koraci: Pjongjang očekuje da Vašington ispuni postignute dogovore, a američka administracija čeka nove korake Pjongjanga o nuklearnom razoružanju.\nLavrov je naveo i da predsednik Sjedinjenih Američkih Država Donald Tramp pokušava da Bliskom istoku nametne veštački koncept regionalnog NATO-a.\n- Strateški savez na Bliskom istoku, takozvana MESA ili bliskoistočni NATO, koji sada Trampova administracija, prevazilazeći ozbiljne sumnje potencijalnih učesnika, pokušava da nametne zemljama Persijskog zaliva, uz Jordan, Egipat i Izrael, naravno zadražava svoje interese oko ove inicijative - rekao je Lavrov.\nKao primer još jedne veštačke implantacije je koncept Indopacifičkog regiona, koji promovišu Sjedinjene Američke Države zajedno sa Japanom i Australijom, "sa očiglednim kontekstom obuzdavanja Kine".\nRusija je pozvala zemlje Azijsko-pacifičkog regiona da se pridrže banci podataka o međunarodnim teroristima koje je stvorila Federalna služba bezbednosti Rusije, kako bi se pratilo njihovo prekogranično premeštanje "na primer iz Sirije ili Iraka u Malu Aziju ili Indoneziju, ili u Srednju Aziju i Rusiju", izjavio je ministar.\nOn je dodao i da perspektive daljeg dinamičnog razvoja Azijsko-pacifičkog regiona zavise, između ostalog, od brojnih izazova i pretnji, kao što je rešavanje nuklearnog problema Korejskog poluostrva, terorizam, problema u oblasti sajber-kriminala i teritorijalnih sporova.\nPrema njegovim rečima, "ovde bi trebalo da se izgradi pouzdana arhitektura jednake i nedeljive bezbednosti u Azijsko-pacifičkom regionu, uzimajući u obzir ravnotežu interesa svih zemalja u regionu, zajedničkim naporima na osnovu Povelje UN i drugih načela međunarodnog prava, uključujući, naravno, mirno rešavanje sporova".


KOnferencija Srbija i dijaspora - Grad Niš\n· Miloš Jovanović · 24. decembra 2013.\nGradonačelnik Niša prof. dr Zoran Perišić i šef Kancelarije za saradnju sa dijasporom Tamara Ćirić predstavili su Grad Niš na poslovnoj konferenciji “Srbija i dijaspora”, koja je održana u Beogradu.\nNa ovoj konferenciji potpisan je sporazum “Zaposlimo Srbiju”, čiji je cilj povezivanje dijaspore sa lokalnim samoupravama.\nGradonačelnik Niša prof. dr Zoran Perišić, kao i gradonačelnici, i predsednici opština Kruševca, Požarevca, Novog Sada, Užica, Petrovca na Mlavi, Negotina, Ljubovije i Trstenika, potpisali su sporazum sa direktorkom Kancelarije za saradnju sa dijasporom i Srbima u regionu Vlade Republike Srbije Slavkom Drašković, u prisisutvu premijera Vlade Srbije Ivice Dačića i velikog broja predstavnika dijaspore.\nOvaj sporazum, kako je pojasnila Slavka Drašković, predviđa da gradonačelnici ponude stabilan poslovni ambijent oslobođen administrativnih prepreka i dobre prilike za investiranje, a predviđeno je da predstavnici opština i sami rade na prikupljanju materijala i dokumenata za dozvole, da ih izdaju u najkraćem roku i da se ne uvode nove takse u toku investicije.\nPrema rečima Slavke Drašković, dijaspora može da bude najbolji pokretač ravoja države, najveća podrška i ambasador za popravku imidža naše zemlje u svetu.\nGradonačelnik Perišić istakao je da je Niš prvi grad u Srbiji koji od nedavno ima virtuelnog matičara, aplikaciju preko koje svi naši ljudi iz rasejanja mogu jednostavno doći do svih dokumenata koje izdaje gradska uprava, bez čekanja i naporne procedure.\n– Mi ćemo nastaviti da dajemo sve od sebe da bi se stvorili povoljni uslovi da se ove veze održe i ojačaju, ali i da se naši ljudi motivišu da se vrate u svoju domovinu. Kako bismo svi mi zajednički mogli da stvaramo bolje uslove za život, svako od nas mora da se potrudi da svoj posao radi najbolje što ume, rekao je gradonačelnik Perišić.\nOn je na konferenciji istakao da su mogućnosti ulaganja potencijalnih investitora, kako naših ljudi iz dijaspore, tako i stranih subjekata na teritoriji grada Niša velike i istakao da Niš ozbiljno shvata saradnju sa svim našim ljudima u rasejanju i kolike su mogućnosti za njihovo investiranje na području našeg grada.\nSledeća objava: Više novca za plansku dokumentaciju\nPrethodna objava: Božićna čestitka vernicima koji slave po Gregorijanskom kalendaru\nBROJ TURISTA U NIŠU I DALJE RASTE\nPotpisan Memorandum o saradnji između GIZ-a i Grada Niša\n1. jula 2022., 21:41 h


Ekskluzivci Pinka ne smeju da gostuju na drugim televizijama! - Svet portal\nHomeNaš svetEstrada\tEkskluzivci Pinka ne smeju da gostuju na drugim televizijama!\t24.08.2012 - 9:05\nTelevizija Pink zabranila je pevačima, koji snimaju albume za “Siti rekords” i “Grand produkciju”, ali i svojim voditeljima da se pojavljuju na drugim TV stanicama sa nacionalnom frekvencijom.\n“Sasvim je normalno da TV kuća koja 18 punih godina “proizvodi” lica ili im daje veliki medijski prostor da održe popularnost, ima želju da eksluzivnost njihove pojave zadrži za sebe. Mi smo bili najliberalniji i poslednji donosimo ovakvu odluku, jer je takav pristup najnormalniji svuda u svetu, pa i kod nas”, navodi se u saopštenju Darka Popovića, direktora Pinkove PR službe.\nA od press službe Grand produkcije, dobili smo sledeću izjavu: “Pevači Grand produkcije slobodni su da sami naprave odabir emisija i televizijskih stanica na kojima će se pojavljivati, budući da svojim učešćem na drugim televizijama ne ugrožavaju visok rejting naših emisija!”\nKljučne rečidarko popovićTelevizija Pink


UDARNA VEST: Rusija započela projekat izgradnje baze sa ljudima i oružjem na Mesecu - SAD U PANICI | WebTribune\nHome IZA OGLEDALA UDARNA VEST: Rusija započela projekat izgradnje baze sa ljudima i oružjem na Mesecu – SAD U PANICI\nUDARNA VEST: Rusija započela projekat izgradnje baze sa ljudima i oružjem na Mesecu – SAD U PANICI\nPosted date: новембар 05, 2018 In: IZA OGLEDALA\nNovi svemirski šef Moskve, novi rukovodilac Roscosmos-a, Dmitrij Rogozin, predviđa hrabru i naprednu Rusiju koja ima za cilj da se uključi u “svemirsku trku.“ Međutim, ovaj put će Rusija još nešto postići prva.\nNakon ruske tvrdnje da su lansirali prvi satelit, stavili prvu životinju, a zatim čoveka, u svemir – Rusija sada ima za cilj da izgradi prvu stalnu bazu na Mesecu.\nPlanovi Rusije za istraživanje Meseca će biti ažurirani u roku od 2 nedelje, ali Moskva i dalje želi da ima stalnu bazu na njegovoj površini, izjavio je šef svemirske agencije Roskosmos, Dmitrij Rogozin.\nRogozin, koji je imenovan za šefa Roskosmos u maju, najavio je promene dok je iznosio planove za veliki zaokret svemirske industrije.\n“Nadamo se da će uskoro doći predlozi Akademije nauka i Saveta za nauku i tehnologiju Roskosmos-a. U roku od dve nedelje, očekuje se da oni prezentuju svoju viziju istraživanja Meseca,“ rekao je on.\nOn nije pružio više detalja o tome kako bi se ovaj program mogao promeniti, ali je rekao da će ostati planovi za površinsku bazu.\nTrenutni lunarni plan Rusije je da razvije novo lansirno vozilo za superoružje tokom naredne decenije i koristi ga za stvaranje trajne vladavine na Mesecu.\nRoskosmos takođe sarađuje sa drugim svemirskim agencijama na Lunaronoj orbitalnoj platformi-Gateway, projekat za izgradnju svemirske stanice sa posadom u orbiti oko Meseca koja bi služila kao prenosna tačka za satelitske misije i šire, gde bi se svemriske letelice mogle dopuniti gorivom po potrebi.\nPlan je da Rusija obezbedi nekoliko modula za stanicu, ali je u septembru Rogozin doveo u pitanje saradnju kada se požalio da su SAD želele da Rusija “svira drugu violinu“ na ovom projektu.\nRogozin je objasnio svoje planove za integraciju nekoliko proizvođača ruske svemirske industrije u tri velike kompanije koje bi bile odovorne za raketne motore, raketne trupove i instrumentaciju.\nOn je takođe obećao da će udvostručiti broj svemirskih lansiranja sledeće godine u odnosu na 2018. godinu i predstavio izveštaj o napretku na raketnim projektima, uključujući raketu Sojuz-5 i raketnu porodicu Angara.\nMnoge države širom sveta imaju interes za kolonizaciju svemira, međutim, ne postoje značajni zajednički napori da se to postigne, pri čemu privatni sektor ili pojedinačne države teže tome.\nIz insajderskih krugova se ipak saznaje da je Donald Tramp pod pritiskom Pentagona objavio planove SAD u militarizaciji kosmosa prvenstveno zbog saznanja da Rusi već imaju tehnologiju kojom će stići do Meseca sa ljudskom posadom odakle će kontrolisati sve poteze SAD sa nuklearnim projektilima.\nNEZAMISLIVO ZA ZAPAD – BRITANSKI MEDIJI U ŠOKU: Specijalci u Rusiji “slistili” 11 džihadista robotima – VIDEO\nKako je nad Srbijom izvršen EKONOMSKI GENOCID i kako su nam OTELI sve što je vredelo\nŠef kampanje Hilari Klinton: Izgubila je izbore jer se sukobila sa “Dubokom državom” zbog tajne o vanzemaljcima


Momirović se oglasio o spornom snimku VIDEO\nIzvor: B92, 03.Mar.2021, 14:06\nBeograd -- Povodom komentara na snimak razgovora sa Drobnjakom i izvođačima na obilaznici oko Beograda ministar Momirović kaže da nije vređao ni radnike, ni Drobnjaka.\nMinistar građevinarstva, saobraćaja i infrastrukture kaže da delimično može da uvaži komentare da kopira predsednika Aleksandra Vučića, ali da su mu neprihvatljivi komentari da je prilikom nedavne posete radova na obilaznici oko Beograda vređao i ponižavao radnike i v. d. direktora Puteva Srbije Zorana >> Pročitaj celu vest na sajtu B92 << Drobnjaka.\n"Naročito me pogodila priča da sam vređao direktora Drobnjaka. Direktor Drobnjak je 15 godina ovde i ja to jako poštujem. On je čovek koji je jako sposoban, ne bi bio tu da nije i dobar inženjer i dobar menadžer", navodi Momirović.\n"Zaista, ja sam u politiku ušao jedino i samo, dao sebe celog ovoj zemlji, izašao iz svoje zone komfora - zbog predsednika Srbije, jer verujem u njegovu politiku, to je politika koja je dokazana", rekao je Momirović.\nRTS: Momirović: Nisam vređao ni radnike, ni Drobnjaka


MOŽETE DA KREMIRATE KUĆNOG LJUBIMCA I U SRBIJI: Cena zavisi od težine, idu i preko 20.000 dinara | Happy BSC portal\nMOŽETE DA KREMIRATE KUĆNOG LJUBIMCA I U SRBIJI: Cena zavisi od težine, idu i preko 20.000 dinara\nVlasnici kućnih ljubimaca u Srbiji sada svoje ljubimce mogu i kremirati, a cena zavisi od težine.\nKremacija hrčka ili papagaja košta 5.500 dinara, dok je cena za velikog psa 21.000 dinara. Kako kažu iz agencije za kremaciju, sve više ljudi u Srbiji odlučuje se za ovu opciju jer je vide kao najhumaniji način za ispraćaj.\nNaime, iako se dugo najavljuje, u Srbiji još uvek ne postoji groblje za kućne ljubimce, a svi znaju da je sahranjivanje i na javnim i na privatnim površinama zabranjeno. Za ispraćaj voljenih životinja vlasnici su doskora imali na raspolaganju jedino usluge veterinarskih ustanova, a od pre godinu dana mogu ih kremirati i u privatnim krematorijumima za životinje.\nVlasnik agencije za kremaciju životinja u razgovoru za „Alo!“ kaže da njihova agencija nudi individualnu i grupnu kremaciju.\n- Cena kremacije zavisi od veličine ljubimca, pa je za papagaja, hrčka ili za drugu malu životinju potrebno platiti 5.500 dinara. Za zeca, mačku i malog psa težine do deset kilograma cena je 7.000, dok kremacija ljubimca teškog preko 60 kilograma košta 21.000 dinara, što je za 1.322 dinara skuplje nego kremiranje posmrtnih ostataka ljudi - objašnjava naš sagovornik i dodaje da se nakon kremacije vlasniku isporučuje pepeo u vrećici od crnog satena sa zlatnim povezom jer urna može da se polomi i da se pepeo prospe.\n- U praksi ima i onih koji urnu drže kod kuće, ali velika većina njih uzme vrećicu i onda je tamo gde su šetali ljubimca zakopaju. To je neopasan otpad i to je dozvoljeno - priča on.\nPored individualnih, postoje i grupne kremacije, za koje je potrebno izdvojiti neznatno manje novca. Grupne kremacije jeftinije su za oko 2.000 od individualnih, ali ukoliko se vlasnik odluči na ovakav način opraštanja od svog ljubimca, ne može da dobije pepeo - naglašava naš sagovornik.\nTrenutno vlasnici imaju i opciju da se od ljubimca oproste preko „Zoohigijene“, koja nudi uslugu preuzimanja leševa pasa i mačaka. Kada je reč o cenama, to je mnogo povoljnija opcija, ali gazde ne znaju gde, kada i kako tačno će izgledati večna kuća njihovog ljubimca. Da „Zoohigijena“ preuzme ostatke na adresi vlasnika - to košta 2.916 dinara.\nPraksa spaljivanja ljubimaca u svetu je zastupljena već godinama, a predviđa se da će takvog opraštanja biti sve više i kod nas.\nDijamant od ljubimca\nU svetu je sve popularniji trend da se nakon kremiranja kućnog ljubimca od njegovog pepela prave dijamanti.\n- Mi smo u pregovorima sa Švajcarcima i u narednom periodu bi trebalo da počnemo i mi to da radimo. To je posebna tehnologija, zasniva se na visokom pritisku i na Zapadu je veoma popularna. Tako vlasnik svog ljubimca zauvek na neki način sačuva u najboljem mogućem obliku - objašnjava vlasnik agencije.


Paris Džekson je pre nekoliko dana snimila video koji je okačila na Jutjub\nOtkad je Majkl Džekson preminuo, njegova ćerka Paris (15) je pod starateljstvom bake Ketrin, baš kao i ostala deca kralja popa. Međutim, odnosi u porodici nisu tako idilični, a buntovna tinejdžerka jasno pokazuje koliko joj nedostaje otac.\nPokušaj samoubistva, zbog kojeg je Paris završila u bolnici u kojoj i dalje leži, šokirao je javnost i potvrdio pretpostavku da Džeksonova deca i dalje pate zbog njegovih dela.\nPorodični prijatelj je za britanski "Dejli mejl" otkrio da je devojka i dalje "ophrvana tugom" i nikako ne može da prežali očevu smrt. Dodatni pritisak stvara joj suđenje u vezi sa tragičnim događajem, na kome bi uskoro trebalo da se pojavi kao svedok.\n"Mrzim da učim sama. Nikako ne mogu da se skoncentrišem. Pokušala sam da učim i evo me na Tviteru", napisala je ona.\nBila je dobro raspoložena i ništa nije ukazivalo na to da će pokušati da se ubije\nNakon brojnih svađa koje je imala sa bakom Ketrin, ćerka pokojnog pevača je izgubila kontrolu kada joj je saopšteno da ne može da ide na koncert Merilina Mensona, jednog od svojih idola.\nS obzirom na to da je bila sklona izlivima besa, koje su svi pripisivali njenim godinama, niko od članova porodice nije mogao ni da pretpostavi da će ova epizoda umalo imati tragičan ishod.\n- Sve što se dešava je veoma realno i veoma tužno. Očigledno je da joj nedostaje otac. U poslednje vreme je u depresiji i ne može da spava, pa je budna čitave noći - otkrio je porodični prijatelj.\nIpak, Paris Džekson je pre samo šest dana izgledala srećno i bezbrižno, kada je snimila video u kome objašnjava svoju rutinu šminkanja.\nVIDEO> Paris Džekson nekoliko dana pred pokušaj samoubistva:


Evropska unija, Sjedinjene Američke Države (SAD) i još neke zemlje su Rusiji nametnule ekonomske sankcije nakon što je 18. marta 2014. godine proglasila ilegalnu aneksiju Krima i Sevastopolja te podržala separatiste na istoku Ukrajine\nEvropska komisija produžila je za još šest mjeseci ekonomske sankcije koje je Evropska unija (EU) nametnula Rusiji 2014. godine zbog destabilizacije Ukrajine, javlja Anadolu Agency (AA).\nOdluka o produženju sankcija donesena je na bazi analize implementacije Sporazuma iz Minska koja je napravljena tokom Samita lidera EU-a krajem prošlog mjeseca.\nEU je tako produžio sankcije Rusiji do 31. januara naredne godine.\nEvropska unija, Sjedinjene Američke Države (SAD) i još neke zemlje su Rusiji nametnule ekonomske sankcije nakon što je 18. marta 2014. godine proglasila ilegalnu aneksiju Krima i Sevastopolja te podržala separatiste na istoku Ukrajine.\nShodno sankcijama, članice Evropske unije ne prodaju oružje Rusiji, a ograničena je i prodaja tehnoloških proizvoda koji su važni za ruski sektor nafte i gasa. Ruske javne banke su eliminirane s tržišta EU-a.\nUporedo s tim ekonomskim sankcijama koje se uvode na period od šest mjeseci, Evropska unija nameće i sankcije brojnim ruskim diplomatama i poduzetnicima kojima se zabranjuje ulazak u EU i zamrzava njihova imovina.\nEU i UN Women pozdravljaju usvajanje Zaključka za usvajanje Zakona o zaštiti od nasilja u porodici u FBiH


Novi izvještaj Pentagona o skandalu s vojnicima u Kolumbiji\nU novom izvještaju Pentagona navodi se da su američki vojnici, koji su u aprilu ove godine izazvali skandal pozivajući prostitutke u hotel pred dolazak predsjednika Baraka Obame u Kolumbiju, takođe dozvoljavali da psi obučeni za traganje za eksplozivom spavaju u krevetima i vrše nuždu po sobama.\nU novom izvještaju o incidentu, koji se desio u aprilu u hotelu u Kartaheni u Kolumbiji, Pentagon je objavio vrlo malo što ranije nije bilo poznato o tome kako je 12 pripadnika pješadije, vazduhoplovstva i mornarice dovelo prostituke u hotelske sobe.\nPripadnici američkih oružanih snaga bili su raspoređeni kao dio obezbjeđenja za Obaminu posjetu Samitu zemalja Amerike u Kartaheni a njihovo ponašanje dospjelo je u javnost nakon što je devet pripadnika Tajne službe optuženo za isti prekršaj.\nU izvještaju se ističe da, dok su vojnici prekršili vojni zakon druženjem sa prostitutkama i u nekim slučajevima izvršili su preljubu i iskazali su nedisciplinu opijanjem, nisu ugrozili nacionalnu bezbjednost.\nPrema izvještaju u hotelu u Kartaheni gostima je dozvoljeno dovođenje prostitutki i sve ukazuje na to da nije prekršen nijedan kolumbijski zakon.\nMeđutim, istražioci su saslušali i svjedočenja očevidaca o ponašanju vojnika, među kojima je i to da su tokom cijele noći imali goste u sobama i nakon 6.00 časova ujutro što nije u skladu sa pravilima hotela.


Otvoren Konkurs za letnji kurs jezika u Turskoj - SDA Sandžaka\nOtvoren Konkurs za letnji kurs jezika u Turskoj\nU cilju edukacije studenata iz bratskih zemalja Republike Turske, Vlada Republike Turske u saradnji sa „Yunus Emre Institute“ organizuje letnji kurs turskog jezika koji će se odvijati u periodu od 1. jula do 25. avgusta 2013. godine u Republici Turskoj. Tokom trajanja programa za sve polaznike obezbeđene su stipendije.\nPravo učešća na konkursu imaju studenti između 18 i 27 godina, koji studiraju na osnovnim akademskim studijama ili master studijama. Pored učenja turskog jezika, program obuhvata kulturne i društvene aktivnosti, koje će doprineti razvijanju bratskih odnosa i upoznavanju među polaznicima. Polaznici će tokom trajanja kursa boraviti u sledećim gradovima: Bursa, Čanakale, Trabzon, Gaziante, Konja, Zonguldak, Kajseri, Sakaria, Kastamonu, Edirne i Samsun.\nRok za podnošenje prijava je 23. maj 2013. godine putem sajta www.turkiyeburslari.org ili www.turkceyazokulu.org\nPotpredsjednik Stranke demokratske akcije Sandžaka i narodni poslanik Enis Imamović, nakon isteka prve godine rada u Narodnoj skupštini Republike Srbije pokazao da je jedan od rijetkih narodnih ...


Predsjednik je naglasio da prvobitno oboljelih u Americi praktički ima 15 - međutim, ukupan broj Amerikanaca se popeo na 60 jer je Washington evakuirao i vratio u zemlju državljane koji su se zarazili na kružeću Diamond Princess u Japanu.\nPredsjednik, u pratnji potpredsjednika Mike Pencea, i okružen najvišim američkim zvaničnicima iz oblasti zdravstva i najvećim stručnjacima iz američkog Centra za kontrolu bolesti (CDC) je potvrdio da je broj zaraženih kojima je bolest detektirana u Americi 15, tri oboljela su američki državljani koji su prije nekoliko nedjelja evakuirani iz Wuhana u Kini, a 45 oboljelih Amerikanaca se zarazilo na kruzeru Diamond Princess, koji je bio izoliran u japanskoj luci.\nOni su, već bolesni, evakuirani i vraćeni u Sjedinjene Države i nalaze se, kao i ostali zaraženi, u medicinskoj izolaciji. Predsjednik je naglasio da mu je na brifingu prije obraćanja narodu, rečeno da se veći broj od prvobitnih 15 bolesnika u Americi, oporavio ili se oporavlja i u stabilnom je stanju. Do sada niti jedan od zaraženih u Americi nije umro.\nČelnik američkog ministarstva zdravlja i socijalnih usluga, Alex Azar, je naglasio da su rane akcije administracije predsjednika Trumpa - iako kritizirane tada kada su poduzete - u stvari spriječile ozbiljnije širenje zaraze virusom korona.\nAdministracije je naime prije više od mjesec dana donijela odluku da svi putnici iz pogođenih zemalja, prvenstveno Kine, moraju u 15-dnevni karantin, a svi avioni koji su stizali iz najteže pogođenih područja u Kini, su slijetali na nekoliko aerodroma na kojima je bila uspostavljena posebna procedura za ulazak putnika iz tih područja u Ameriku.\nDoktor Anne Schuchat, liječnica i naučnica koju je Bijela kuća postavila kao vezu u Centru za kontrolu bolesti, naglasila je da je vrlo vjerovatno da će u Americi broj oboljelih porasti, iako je neizvjesno kada će se to dogoditi, i u kojoj mjeri bi se bolest mogla proširiti.\nOna je također podsjetila da je u velikom broju slučajeva bolest relativno blaga, te ponovila da su sve institucije u zemlji u potpunosti koordinirane kako bi se moguća epidemija savladala i ograničila koliko god je moguće.\nSchuchat je pozvala univerzitete i škole, velike kompanije i slično, da jednostavno planove za ovakve situacije, koji svakako postoje, pogotovo u američkom obrazovnom sistemu, sada revidiraju, i da budu pripravni, da se organiziraju dok još uvijek ima vremena jer je nivo opasnosti zaraze trenutno vrlo mali.\nDoktor Anthony Fauci, čelnik Nacionalnog instituta za alergiju i infektivne bolesti, i jedan od najpoznatijih infektologa i stručnjaka za HIV/AIDS u svijetu, rekao je da vakcina za novi virus, iako proizvedena, mora proći kroz posebne faze testiranja, tako da ne treba računati da će biti u općoj upotrebi prije nego prođe najmanje godinu dana.\nFauci je međutim naglasio da će ovaj virus, moguće je, kao i drugi virusi, imati ciklična pojavljivanja, tako da će vakcina biti na raspolaganju za eventualni sezonski val naredne godine.\nPutnici napuštaju aerodrom u Los Angelesu po dolasku iz Šangaja, 26. januara 2020. (Foto: Reuters/Ringo Chiu)\nPredsjednik je od Kongresa zatražio dvije i pol milijarde dolara za sve dodatno sto je potrebno kako bi zemlja mogla biti u potpunosti spremna za svaki, i najgori scenarij, međutim, Kongres je ponudio više, a čelnik demokrata Chuck Schumer naglasio da je potrebno odvojiti i do osam milijardi dolara. Trump je večeras rekao da će vlada uzeti koliko god Kongres odobri, i usmjeriti fondove gdje su najpotrebniji, kako bi se zemlja nosila s eventualnom zdravstvenom krizom.\nPredsjednik Trump je objavio da na čelo vladinog Task Force-a za borbu protiv eventualne epidemije postavlja potpredsjednika Mike Pencea, koji će iza sebe imati kompletan tim najvećih američkih stručnjaka za infektivne bolesti.


Moraitis pred Sarajevo: “Borac je šampion i uvijek ide na tri boda”\nNapadač Borca Panajotis Moraitis pred utakmicu protiv Sarajeva rekao je kako će ići na tri boda.\n“Sutra igramo protiv Sarajeva, znamo da su dobra ekipa i da nas očekuje teška utakmica. Derbi, mislim da je to jedan od najvećih derbija u Premijer ligi. Dolaze nakon jako važne pobjede protiv Željezničara, ali i mi tako nakon utakmice protiv Veleža. Mi moramo da nastavimo sa dobrim igrama, u dobroj smo formi, imamo energiju i ovo je bilo bitno i kada nismo pobjeđivali. Ostali smo kao jedan, kao porodica i sada smo ovdje. Borac je šampion i uvijek igra na tri boda” – rekao je Panajotis Moraitis, pa se osvrnuo na događaje iz Mostara:\n“Nikad nisam tako nešto doživio, ali dobro, to je fudbal, dešava se ponekad. Nije dobro da se desi, nije dobro za fudbal, ali…”.\nMoraitis je na prošlom meču u Banjaluci postigao pogodak protiv Širokog Brijega.\nPrethodni članakUpitno odigravanje utakmice Prve lige FBiH, Mladost u novim problemima\nNaredni članakDudić priznao nakon dešavanja u prošlom kolu: “Igrači su poljuljani poslije svega”


Studijska poseta Švedskoj | Udruženje Protego, Subotica\nPočetna » Studijska poseta Švedskoj\nPredstavnicima organizacija koji su dobili grantove preko programa SEKTOR II, REC Kancelarija za Srbiju organizovala je studijsku posetu Švedskoj . Dvadeset devet predstavnika organizacija civilnog društva aktivnih u oblasti zaštite životne sredine dobilo je priliku da se bolje upozna sa stanjem životne sredine i održivim razvojem u Švedskoj.\nGrupu je u Švedskoj boravila u periodu od 26. septembra do 2. oktobra sa ciljem sticanja znanja i upoznavanja sa švedskim modelom održivog razvoja. Tokom svog boravka organizovani su susreti sa predstavnicima tamošnjih organizacija civilnog društva, lokalnih samouprava i Švedske agencije za međunarni razvoj i saradnju. Poseban aspekt posete bio je upoznavanje sa praktičnim primerima implementacije principa održvog razvoja primenjen u organizaciji svakodnevnog života nekoliko lokalnih samouprava u ovoj skandinavsko jzemlji.\n← Izbor najlepšeg baštenskog jezera u Vojvodini\nIzmene Zakona omogućavaju devastaciju prirodnog nasleđa →


Naslovna » Izlasci » Vikend u Beogradu u znaku Nikole Tesle\n160 godina od Teslinog roÄ‘enja\nAh Neša 8. juli 2016. Izlasci Postavite komentar\nIstovremenim prikazivanjem video rada umetnika iz Beograda i Njujorka, posvećenog Nikoli Tesli – na Aerodromu „Nikola Tesla“ (od 12.00), ali i u Kragujevcu, Njujorku, Mariboru i Karlovcu, Tesla dani 2016 simbolično će spojiti zemlje u kojima je Nikola Tesla ostavio traga.\nElektroprivreda Srbije vas poziva u nedelju, 10. jula od 15.00 do 23.00, na Kalemegdan i na neobičnu, edukativno zabavnu igru „Tesla soba“! Možete okupiti ekipu, kroz zabavu rešiti niz edukativno-zabavnih zagonetaka, kako biste došli do konačnog otkrića i nagrade!\nTesla dani 2016 – inspiracija i avantura\nUkoliko želite da zavirite u stare hidroelektrane Elektroprivrede Srbije, koje su pravi živi muzeji, da doživite kraljevski doček za Nikolu Teslu ili ekskluzivno vidite eksperiment koji je Tesla izveo u svojoj laboratoriji pre tačno 125 godina, ne propustite Tesla dane 2016!\nCeo program Tesla dana 2016, koji se odvijaju u desetak gradova širom Srbije, možete pratiti na sajtu rute Putevima Tesle – www.teslaways.rs. Manifestacija je sačinjena od niza mahom besplatnih programa, koji će se odvijati u više desetina ustanova, kao i na otvorenim prostorima.\nOvogodišnji veliki jubilej – 160 godina od Teslinog rođenja se, u okviru kulturno turističke rute Putevima Tesle, obeležava jednomesečnom manifestacijom Tesla dani 2016. Tokom čitavog jula 2016. godine, brojnim zanimljivim izložbama, eksperimentima, predavanjima, neobičnim turama i obilascima, kao i raznim drugim dešavanja inspirisanim Nikolom Teslom i njegovim životom, vremenom elektrifikacije i industrijalizacije, proslavlja se Teslin rođendan.\n– u SRC „Pionirski grad“ biće organizovan Tesla dan,\n– u toku je manifestacija „Teslin narod“,\n– biće obeležen Dan nauke – ispred Ušće SC.\n„Doživi Teslu“ u Muzeju\nPrva virtuelna izložba posvećena našem naučniku postavljena je u Muzeju Nikole Tesle. Izložba pruža mogućnost kontakta s njim u četiri njegova životna i stvaralačka doba, od mladih do poodmaklih godina, ali i pogled na to kako je naš naučnik video budućnost.\nU okviru nove postavke „Doživi Teslu“ u Muzeju Nikole Tesle, koja će posetiocima biti dostupna od 9. jula, biće omogućena šetnja sa našim najpoznatijim naučnikom i to pomoću tehnologije virtuelne realnosti.\nTako u Teslinom društvu, koji o svojim dostignućima priča na srpskom jeziku, možete obići njegovu hidrocentralu na Nijagarinim vodopadima ili sobu u hotelu „Njujorker“ u kojoj je živeo i proveo poslednje dane, asistirati mu u Kolorado Springsu ili na platfotmi tornja na Long Ajlendu, pa čak i putovati svemirom.\nAutor izložbe je Vitomir Jevremović koji kaže da će posetioci imati osećaj kao da se zaista nalaze pored samog Tesle…\n– On će im se obratiti i oni će u svakom trenutku videti njegovu emociju. Zahvaljujući obimnoj muzejskoj građi, originalnim fotografijama, kao i Teslinim ličnim predmetima, potpuno smo rekonstruisali Tesline laboratorije i mesta njegovih najvećih pronalazaka, kao i sam njegov lik. Ovo će biti iskustvo koje inspiriše i budi želju za saznanjem – kaže Jevremović.\nNa ovaj jedninstveni način posetioci će čuti o njegovim dostignućima, saznati kakav je odnos imao sa Edisonom, zašto se nikada nije oženio i asistirati mu u eksperimentima.\nPored najavljene izložbe, podsećamo da će u ponedeljak, 11. jula od 9.30, u Svečanoj sali SANU biti održan naučni skup „Tesla za sva vremena“ posvećen obeležavanju jubileja – 160 godina od rođenja Nikole Tesle.\nUčesnici će pričati o Teslinoj poseti Srbiji, Teslinom radu u Americi, o njegovim pronalascima i legatu, uz projekcije kratkih filmova o velikom naučniku. (danubeogradu.rs)\nTagoviizlasci izložbe muzej nikole tesle nikola tesla putevima tesle sanu\nPrethodni Kako izvinjenjima izvrdati odgovornost\nSledeći Biciklistička staza Beograd-Sarajevo-Dubrovnik


Deset mogućih ratova u 2016. godini - 04.01.2016, Sputnik Srbija\nTokom proteklih pet godina povećao se broj oružanih sukoba u svetu, a u 2016. godini ne treba očekivati poboljšanje situacije u oblasti rešavanja vojnih kriza... 04.01.2016, Sputnik Srbija\nanalize i mišljenja, komentari i analitika, turska, avganistan, sirija, južni sudan, libija, irak, čad, jemen\n21:01 04.01.2016 (Osveženo: 21:08 04.01.2016)\n© AP Photo / Alexander KotsSirijska vojska u Latakiji\nAnalitičari američkog lista sastavili su presek deset najvažnijih i najužarenijih tačaka kojima će svetska zajednica morati da posveti pažnju tokom ove godine.\nDo najžalosnijih humanitarnih posledica, prema mišljenju autora teksta, može da dovede nastavljanje sukoba u Siriji, Iraku, Južnom Sudanu, Avganistanu, Jemenu i Čadu.\nNa spisku su i unutrašnji sukobi u Turskoj (sukob Ankare i Kurda) i u Libiji (gde i dalje traje građanski rat).\nPored toga, prema mišljenju autora teksta, situacija u Burundiji, u kojoj raste nezadovoljstvo stanovništva zbog odluke aktuelnog predsednika da se kandiduje po treći put na tu funkciju i situacija povodom Južnog kineskog mora, gde SAD pokušavaju da se suprotstave rastu uticaja Kine, mogli bi da se zakomplikuju ove godine, što bi moglo da dovede do stvaranja novih žarišta.\nTmurne globalne ekonomske prognoze za 2016.\n30 Decembar 2015, 12:33\nForin polisi piše da većinu nabrojanih sukoba nije moguće rešiti, „jer su u njih umešane ekstremističke organizacije čiji ciljevi i ideologije ne dozvoljavaju da se rat rešava pregovorima, a to poništava napore za uspostavljanje mira“.\n„Vreme je da se u 2016. godini odustane od mišljenja da je samo borba protiv nasilnog ekstremizma način da se očuva svetski mir ili čak način da se rešava kriza u jednoj zemlji, naprimer u Siriji“, piše u članku.\nAnalitičari lista, većina nabrojanih sukoba zahteva saradnju na nekoliko nivoa – među svim učesnicima svetskih političkih procesa.\n„Države moraju da udvostruče svoje napore za pronalaženje sistema političkih dogovora, da koriste i najmanje mogućnosti za postizanje kompromisa“, piše Forin polisi.


NSinfo: I Mađarska želi da učestvuje u finansiranju: "Hoće da daju pare i grade Fruškogorski koridor"\nI Mađarska želi da učestvuje u finansiranju: "Hoće da daju pare i grade Fruškogorski koridor"\nZa gradnju Fruškogorskog koridora od Novog Sada do Rume, sa tunelom kroz Frušku goru, ima puno zainteresovanih, a i Mađarska želi da učestvuje u finansiranju\nTo je izjavila je potpredsednica vlade i ministarka građevinarstva, saobraćaja i infrastrukture Zorana Mihajlović.\n"Ima puno zainteresovanih za izgradnju budući da je tu gust saobraćaj, tako da možemo da razmišljamo o različitim načinima finansiranja. Od Mađarske koja se sada pojavila kao zainteresovana da učestvuje u finansiranju i izgradnji Furškog koridora do mnogih finansijskih organizacija i privatnih investitora", navela je Mihajlović.\nReč je o veoma teškoj deonici autoputa sa tunelom kroz Frušku goru koji će biti najteži poduhvat, a biće dug skoro 3,5 kilometra.\nTa deonica je deo budućeg autoputa od Novog Sada ka Špacu i Loznici.\nGovoreći o pripremama za gradnju još jednog regionalnog autoputa, od Pojata do Preljine, tzv. Moravskom koridoru dugom 109 kilometara, Mihajlović je rekla da će on koštati skoro pola milijarde evra i da će su 2017. takođe, tražiti model za finansiranje projekta.\n"Postoje tri deonice, kao i studija izvodljivosti i naravno generalni projekat za celu deonicu od 109 km. Procena je da to košta blizu 500 miliona evra, za delove se završavaju idejni projekat i do kraja godine će biti gotovi", kazala je ministarka.\nOna kaže da će u saradnji sa Kinezima 1. marta početi izgradnja nove deonice Surčin - Obrenovac na Koridoru 11, ali i da u toku istog meseca treba da počnu radovi na nastavku gradnje obilaznice oko Beograda od Ostružnice do Bubanj Potoka.\nMihajlović je, takođe, rekla da se polako završava i Koridor 10 na istočnom kraku kod Pirota i Dimitrovgrada, kao i na južnom kraku prema Makedoniji.\nPrema njenim rečima, odnosi Srbije i Kine su iz godine u godinu sve bolji, što je i dovelo do toga da se u Rigi potpišu sa Kinom ugovori vredni 734 miliona evra.\nMihajlović je rekla da će sledeće godine zajedno sa Kinom početi i radovi na modernizaciji pruge Beograd - Budimpešta kroz našu zemlju, kao i da se razgovora sa njima o nastavku modernizacijama pruga, od Beograda ka jugu.\nOna je podsetila da je u toku priprema budžeta za 2017. i da će u svim projektima biti primenjena i nova tehnologija.\n"Završava se i projektno - tehnička dokumentacija za novi autoput Niš - Merdare - Priština, što će biti gotovo naredne godine", rekla je Mihajlović.\nOna je podsetila da je nedavo nastavljena i gradnja Ipsilon kraka Koridora 10 kod Subotice, dodajući da će će se taj projekat raditi još dve godine, a da će najveći zamajac radova biti tokom 2017. godine.\n... ap vojvodina, fruška gora, fruškogorski koridor, most, Novi Sad, tunel, zanimljivosti


Odbijen zahtjev generala Mladića za izuzeće trojice sudija | mojKontakt portal\nApelaciono vijeće Međunarodnog mehanizma za krivične sudove /MMKS/ odbacilo je zahtjev odbrane Ratka Mladića za izuzeće trojice sudija zbog pristrasnosti, uz obrazloženje da nema kapacitet da ga razmotri.\nU saopštenju MMKS, koje je potpisao predsjedavajući sudija Teodor Meron, navodi se da zahtjev za njegovo, kao i izuzeće članova vijeća Karmela Ađijusa i Liua Daćuna, ne podliježe razmatranju Apelacionog vijeća Mehanizma.\nOdbrana je ranije uputila tri zahtjeva i zatražila izuzeće Merona, Ađijusa i Daćuna jer smatra da su oni pristrasni zato što su učestvovali u donošenju ranijih presuda Haškog tribunala kojim su oficiri Vojske Republike Srpske /VRS/ koji su bili podređeni Mladiću, osuđeni zbog događaja u Srebrenici u julu 1995. godine.\nU podnesku je Mladićeva odbrana ukazala da su se u tim presudama sudije Meron, Ađijus i Daćun izjašnjavali i unaprijed utvrdili i Mladićevu krivicu za Srebrenicu, iako se nije njemu sudilo, donoseći zaključke o njegovoj ulozi i odgovornosti, te da stoga više nemaju pravo da to čine.\nOn je, takođe, predsjedavao i žalbenim vijećem koje je generala VRS Radislava Krstića osudilo na 35 godina zatvora zbog pomaganja i podržavanja ratnog zločina u Srebrenici.\nPrethodno Prethodni članak: Novinar Stefan Cvetković sutra drži konferenciju za štampu, objasniće šta mu se desilo\nSljedeće Prethodni članak: “Pravda za Davida” 85. dan\n20. 02. 2019., 22:15


Edukativne igračke za decu - Igraonica Ostrvo sa blagom\nU vremenu mobilnih telefona i tableta trebamo osmisliti nešto što je kreativno i zanimljivo našim mališanima. Iako smo svi svesni da savremene tehnologije sve više okupiraju naš život, ali i naših mališana ,svesni smo da to nije dobro za razvoj njihovih mentalnih sposobnosti. Često ćemo čuti od deteta DOSADNO MI JE…\nMnogi roditelji odmah pribegavaju da detetu udovolje, daju mu telefon ili tablet gde dete gleda svoje omiljne crtane filmove. Međutim svesni smo da to nije dobro za njih. U našoj igraonici Ostrvo sa blagom ima puno korisnih društvenih igara kao i edukativnih, didaktičkih i motoričkih igračaka sa kojima deca razvijaju svoju maštu i podstiču kreativnost.\nEdukativnim igračkama deca stiču nova znanja koroz igru koja brzo usvajaju.\nDidaktičkim i motoričkim igračkama razvijaju motoriku i podstiču svoju kreativnost kako da reše nastali problem.\nDruštvenim igrama podstiču svoju komunikaciju sa vršnjacima.\nIgraonica Ostrvo sa blagom je jedno pravo malo blago puno korisnih igračaka koje će Vašem detetu pomoći da kroz igru spozna svoje mogućnosti i razvije svoje mentalne sposobnosti kako da reši nastao problem.\nIgrajte se sa nama u našem malom kreativnom blagu punom edukativnih igračaka, igraonice “Ostrvo sa blagom” čekaju na Vas.\nCitiraćemo dr Ranka Rajovića „Pola sata pored mobilnih telefona, sat vremena aktivne igre“.\nPreviousPrevious post:X Box – interaktivna igra nove tehnologijeNextNext post:Rođendanske torte za najmlađe


Putin: Preventivno reagovati na ekonomske bezbednosne rizike - 07.12.2016, Sputnik Srbija\nPutin: Preventivno reagovati na ekonomske bezbednosne rizike\nRusija mora da usavršava metode zaštite od sajber-napada na finansijski sistem, izjavio je predsednik Rusije Vladimir Putin otvarajući zasedanje Saveta... 07.12.2016, Sputnik Srbija\nrusija, vesti, svet, vladimir putin, savet bezbednosti rusije\n13:28 07.12.2016 (Osveženo: 14:00 07.12.2016)\n© Sputnik / Mikhail Klimentyev / Uđi u foto-galerijuPredsednik Rusije Vladimir Putin\nRusija mora da usavršava metode zaštite od sajber-napada na finansijski sistem, izjavio je predsednik Rusije Vladimir Putin otvarajući zasedanje Saveta bezbednosti Rusije na kojem se razmatra nacrt Strategije ekonomske bezbednosti zemlje do 2030. godine.\n„Neophodno je preduzimati mere usmerene na borbu protiv nelegalnog povlačenja novca u inostranstvo, poboljšavanje mehanizama za borbu protiv sajber-napada na našu finansijsku infrastrukturu“, rekao je predsednik Rusije.\nProšlog petka Federalna služba bezbednosti Rusije saopštila je da je dobila informacije da strane obaveštajne službe pripremaju od 5. decembra 2016. velike sajber-napade u cilju destabilizacije ruskog finansijskog sistema, uključujući i aktivnosti jednog broja velikih ruskih banaka. Ali je 5. decembra o napadu saopštila samo grupa VTB.\nNakon toga su u Glavnoj upravi informativne bezbednosti i zaštite Banke Rusije saopštili da se sajber-pretnje koje su dobile ruske banke ne razlikuju od uobičajenog.\nPutin je dodao je da će Vlada Rusije i Centralna banka nastaviti da obraćaju posebnu pažnju na finansijsku i bankarsku stabilnost.\n„Nadam se da će Vlada i Banka Rusije nastaviti da obraćaju posebnu pažnju na obezbeđivanje stabilnosti finansijskog i bankarskog sistema zemlje i povećanje dostupnosti kredita za realnu ekonomiju“, rekao je Putin na sastanku Saveta bezbednosti.\nRusija treba preventivno da reaguje na spoljne ekonomske rizike\nRusija bi trebalo preventivno da odgovori na ekonomske rizike, odgovor treba da bude povećanje ekonomskog potencijala Rusije, izjavio je predsednik Rusije Vladimir Putin na sastanku Saveta bezbednosti Rusije.\nPutin je istakao da svake godine raste konkurencija za tržište, tehnologiju i kapital. Istovremeno se ekonomska ograničenja, pritisak i sankcije sve više koriste u političke svrhe pod izgovorom političkih ciljeva.\n„Moramo uzimati u obzir ove trendove i preventivno reagovati na rizike i pretnje. Istovremeno je naš glavni i osnovni odgovor povećanje svog ekonomskog potencijala i povećanje svoje efikasnosti“, istakao je Putin.\nOperacija u Siriji pokazala visok borbenih duh vojske\nRuski predsednik je rekao da je vojna operacija u Siriji pokazala koordinirani rad vojnih jedinica, kao i visok borbeni duh vojske i mornarice.\n„Ubedljivi dokaz za kvalitativno povećani kapacitet vojske i mornarice bila je vojna operacija protiv terorista u Siriji. Ona je pokazala koordinirani rad jedinica i, što je veoma važno, visoki borbeni duh“, rekao je Putin.


Ministar za rad Aleksandar Vulin izjavio je danas da 50.000 migranata neće biti smešteno u Srbiji, već u svim zemljama Balkana, kao i da će njihovo zadržavanje u Srbiji biti kratkotrajno.\n"Nije obaveza Srbije 50.000 ljudi i oni neće biti u Srbiji. Obaveza koju je preuzela Grčka je smeštaj 50.000 ljudi, dok će drugih 50.000 biti u svim ostalim zemljama Balkana", rekao je Vulin novinarima, govoreći o odlukama jučerašnjeg samita u Briselu posvećenog migratskoj krizi.\nNa tom sastanku, kako je rekao Vulin, premijer Aleksandar Vučić je sa premijerima i drugih zemalja koje su takođe pogođene migrantskom krizom, pokušao i dobrim delom uspeo da nađe najbolji mehanizam kako "da nam svima bude lakše, da podelimo probleme, ali da niko ne bude posebno opterećen".\nOn je, nakon obilaska privremenog prihvatnog centra Adaševci kod Šida, naglasio da migranti ne ostaju u Srbiji, već su u tranzitu i da upravo zbog toga Srbija obnavlja privremene prihvatne centre koji se nalaze na migrantskoj ruti.\nMinistar za rad, zapošljavanje, boračka i socijalna pitanja Srbije Aleksandar Vulin ubuduće će biti zadužen i za koordinaciju sa drugim zemljama koje se nalaze na ruti kojom prolaze migranti.\nKako je rekao, biće uspostavljen sistem koordinacije svih zemalja na migrantskoj ruti.


K. Mitrovica: Poruke mržnje prema Srbima ispisane na automobilu\nNovembar 14, 2018 18:41\nNa automobilu su osvanuli natpisi "UĆK, Fu*k SRB", a u potpisu stoji B13, što je, inače, naziv kriminalne grupe iz Bošnjačke mahale koja se nalazi u severnom delu Mitrovice, a koja je odgovorna za više napada na Srbe.\nDogađaj je uznemirio Srbe koji žive u gradu na Ibru, a mnogi od njih kažu da ozbiljno shvataju preteće poruke, prenosi Alo na svom sajtu.\n"Ideologiju terorističke organizacije UĆK prihvatili su i mladi ljudi, Albanci, koji ovde žive a koji su okupljeni u B13. Oni još baštine vrednosni sistem te terorističke grupe, a to dokazuju ispisivanjem ovakvih poruka", rekao je jedan Srbin iz Kosovske Mtrovice koji je insistirao na anonimnosti.\nKako se navodi, grupu B13 čine albanski mladići stari od 15 do 20 godina koji žive u Bošnjačkoj mahali i koji često napadaju Srbe i uništavaju njihovu imovinu.\nPrema informacijama iz bezbednosnih struktura, ova grupa ima podršku pojedinih albanskih političkih partija i oficira iz Kosovske bezbednosne službe, a njihova podrška se ogleda u naoružavanju i finansiranju članova grupe B13.\nO celom slučaju obaveštena je Kosovska policija.\nDirektorka Apotekarske ustanove "Kosovska Mitrovica" Ljiljana Delibašić kaže da su natpise primetili jutros, nakon čega su pozvali policiju koja je fotoghrafisala automobil i obavila uviđaj.\n"Video snimci službene kamere koja se nalazi na zgradi uprave i koja je usmerena upravo ka ovom automobilu prosleđeni su policiji. Incident se dogodio u popodnevnim satima ali smo natpise primetili tek ujutro", rekla je ona i dodala da su se slični incidenti i ranije događali.\nJović: Poseta polaznika Diplomatske akademije KiM važna zbog budućnosti 1\nZaključci sastanka Aleksandra Vučića sa političkim predstavnicima Srba sa KiM 5\nKlolot, Parteš: Formiran mehanizma za borbu protiv porodičnog nasilja 2\nRakić: Pobeda srpskog jedinstva 66\nSveti Ćirilo i Metodije: Dan slovenske pismenosti i kulture; šta kažu Mitrovčani ? 40\nJović: Poseta polaznika Diplomatske akademije KiM važna zbog budućnosti\n14:50 May 24, 2019\nZaključci sastanka Aleksandra Vučića sa političkim predstavnicima Srba sa KiM\n14:43 May 24, 2019\nKlolot, Parteš: Formiran mehanizma za borbu protiv porodičnog nasilja\n14:33 May 24, 2019\n14:20 May 24, 2019


Muzika za nadu: Dokumentarna istorija nenasilne, muzičke kontra-kulture u Bajo Lempa, Salvador, 1970 - 2020\nKako lokalne zajednice (ruralne i urbane) mogu da se suprotstave eksponencijalnoj proliferaciji organizovanog kriminala i ekstremnog nasilja u kontekstu siromaštva i marginalizacije koji su još uvek nerešeni nakon građanskog rata 1992? Do koje mere je moguće za lokalne organizacije da omoguće rešenja za probleme tih razmera? Kako mogu međunarodne mreže solidarnosti značajnoda pomogni zajednicama u radu na sprečavanju nasilja? Kako može međunarodno podržani lokalni aktivizam da razvije nenasilni kontra-diskurs onim diskursima nasilja koji atomizuju i ućutkuju ljude putem straha i stigmatizacije? Kako mogu lokalne istorije preživljavanja zajednica građanskog rata, progona i rekonstrukciju nakon građanskog rata da pothrane ovaj aktivizam i rade kao resursi (po pitanju znanja i sredstava)? Ova pitanja su u srži mog projekta da dokumentujem 21 godinu istorije Muzike nade, organizacije sa etosom nenasilja, posvećene muzičkom oblikovanju omladine u Salvadoru.\nPrvobitni cilj Muzike nade je bio da mladima koji pate od traume skorašnjeg građanskog rata pruže alternativni kreativni fokus. Ovaj inicijalni cilj je ubrzo počeo da generiše samoodrživu, nenasilnu kulturu među mladima u kontekstu sve jačeg društvenog nasilja i kriminala. Ova istorija je rekonstruisana dokumentovanjem životnih priča i rada glavnih protagonista unutar te organizacije (četiri nastavnika, dvoje aktivista i jedan učenik-nastavnik), kroz participativnu akciju, oralnu istoriju i arhivskog istraživanja, cilja da stimuliše to u širem kontekstu organizacione istorije Muzike nade u regionu, zajedno sa širim nacionalnim i internacionalnim kontekstom društvenog konflikta izazvanog organozovanim kriminalom, marginalizacijom mladih i prisilne migracije.\nOva istorija (još uvek u ranim fazama istraživanja) istražuje rad Muzike nade u prethodne dve decenije kako bi se suprodstavila sve gorem ciklusu nasilja protiv maldih u regionu. Svrha toga je da bolje razumemo kako neke ‘privlačne’ osobine nasilne kulture (bande) mogu da budu oslabljene kroz nenasilni, lokalni aktivizam i kako, u isto vreme, zajednice mogu da se zaštite od organizovanog kriminala.\nUključivanje u, uključivanje od, i uključivanje pored: Svedočenje i odjekivanje u „Satenskom ostrvu“ Toma Mekartija i „Zločina vojnika“ Eri Deluke


Gratz: Smanjiti broj kantona zbog ušteda, ali ne radi stvaranja trećeg entiteta - Klix.ba\nBiH Gratz: Smanjiti broj kantona zbog ušteda, ali ne radi stvaranja trećeg entiteta\nGratz: Smanjiti broj kantona zbog ušteda, ali ne radi stvaranja trećeg entiteta\n18.12.2015. u 16:11\nFederacija BiH Dennis Gratz\nPredsjednik Glavnog odbora Naše stranke i zastupnik u Federalnom parlamentu Dennis Gratz smatra da broj kantona u Federaciji BiH treba smanjiti, ali zbog ušteda a ne radi stvaranja trećeg entiteta, saopćeno je iz te stranke.\nPovod za ovu izjavu Dennisa Gratza je, kako se navodi, najava predsjednika Stranke demokratske akcije i člana Predsjedništva Bosne i Hercegovine Bakira Izetbegovića da bi trebalo krenuti u ujedinjavanje Hercegovačko-neretvanskog i Srednjobosanskog kantona.\n"Ocjena da su kantoni finansijski neodrživi i da bi trebalo krenuti ka pojednostavljivanju administracije nije sporna, ali spajanje kantona po etničkom principu nije dopustivo budući da bi vodilo daljoj etničkoj podjeli zemlje. Logika po kojoj Srednjobosanski kanton treba da bude ujedinjen s Hercegovačko-neretvanskim, a ne, recimo, Zeničko-dobojskim, s kojim je u prirodnijem geografskom odnosu, nesumnjivo je vođena isključivim ciljem da se ujedine kantoni u kojima bi jedna etnička skupina (u ovom slučaju Hrvati) činila većinu u 'svom megakantonu' i predstavlja korak ka realizaciji HDZ-ove politike formiranja trećeg entiteta", ustvrdio je Gratz u saopćenju.\nJednostavno rečeno, smatra on, pristaje se na logiku po kojoj "Travnik treba da bude u istom kantonu s Neumom, a ne, recimo, sa Zenicom s kojom je prirodno spojen Lašvanskom dolinom, samo da bi ispoštovao neprirodni koncept HDZ o etničkom krojenju ili bolje reći raskrajnju BiH".\nGratz je također mišljenja da je posljednja presuda Ustavnog suda FBiH u vezi s Klubom Srba pokazala da postojeće ustavno uređenje Federacije predstavlja kamen spoticanja za sve reformske procese i EU integracije. Parlament FBiH je trenutno, navodi on, u takvom zapećku da postoji ogromna potreba za sveobuhvatnom izmjenom Ustava.\n"Naš stav je da kriteriji za uspostavljanje novih jedinica trebaju biti: kompleksna geografska regionalizacija, metodološki koncepti regionalne politike EU i samoodrživi koncept regija", stav je Gratza.\nOn ističe da teritorijalnu strukturu federalnih jedinica moraju odrediti eksperti za geografiju i ekonomiju. Etnički kriteriji, iako se mogu uzeti u obzir, ne smiju biti korišteni za isključivanje fizionomskih i drugih cjelina koje su uspostavljene reljefnom strukturom, riječnim slivovima i saobraćajnicama.\n"Politički cilj izmjene Ustava mora biti usklađivanje s EU normama o građanskom predstavljanju, a ne o utvrđivanju sistema predstavljanja etničkih kolektiva", poručuje Gratz.


Puna podrška učenicima, roditeljima i profesorima Gimnazije - SDA Sandžaka\nSDA Sandžaka, ogranak Novi Pazar, pruža punu podršku učenicima, roditeljima i profesorima novopazarske Gimnazije u njihovim aktivnostima na polju ostvarivanja prava Bošnjaka na obrazovanje na maternjem jeziku.\nUjedno, pozivamo Vladu Republike Srbije da otkloni sve prepreke za nesmetano odvijanje nastave na bosanskom jeziku, koje je već usvojila u okviru izveštaja sa prijedlogom mjera za ostvarivanje prava Bošnjaka na obrazovanje na maternjem jeziku u Republici Srbiji, a koji se na terenu ne primenjuju i nepoštuju, a sve na štetu obrazovanja Bošnjaka na maternjem jeziku u Srbiji.\nIstovremeno, izražavamo veliku zabrinutost zbog odlaganja Gradskog rukovodstva, na čelu sa SDP-om, da otklone smetnje za otvaranje dvije novoizgradjene osnovne škole.\nNa ovaj način Gradsko rukovodstvo svakodnevno, dva puta dnevno izlaže maloletne učenike opasnosti po život, koja su primorana da prelaze magistralni put da bi došla do škole,a koja žive na desnoj strani obale rijeke Jošanice, od škole u Muru pa do škole u Banji. Za njih je izgrađena nova osnovna škola kod Gazilara, na prostoru fabrike obuće”Ras” sredstvima Turske razvojne agencije i škola u Postijenju, izgrađene sredstvima Vlade Srbije.\nPitamo: Treba li rizikovati živote djece i čekati predizbornu kampanju da bi se škole pustile u rad?


Back PRIVREDA INSTITUCIJE Dragana Milošević primila delegaciju iz Istre\nponedeljak, 03 decembar 2018 08:11\nPokrajinski sekretar za kulturu, javno informisanje i odnose s verskim zajednicama, Dragana Milošević, razgovarala je u petak, 30. novembra 2018. godine, u Pokrajinskoj vladi, o nastavku već tradicionalne saradnje sa delegacijom Istarske županije, načelnikom za kulturu, Vladimirom Torbicom, i direktorkom Istarske kulturne agencije, Aleksandrom Vinkerlić.\n- Kulturna saradnja dve regije treba i ove godine da se nastavi dobrim i kvalitetnim programima, kroz manifestacije kao što su „Dani Istre u Vojvodini“ i „Dani Vojvodine u Istri“, koje bi bile sadržajnije uključivanjem i većeg broja institucija kulture u Vojvodini, zatim i u zajedničkim projektima koji za cilj imaju popularizaciju kulture u svim njenim segmentima - istakla je Dragana Milošević.\nPodsetimo, privredna delegacija Vojvodine na čelu sa predsednikom Igorom Mirovićem, potpredsednikom Đorđem Milićevićem, Pokrajinskim sekretarom za kulturu, javno informisanje i odnose s verskim zajednicama, Draganom Milošević i direktoricom Turističke organizacije Vojvodina, boravila je od 14-16. juna ove godine u vrlo uspešnoj poseti gradu Puli, gde je dogovoreno da se uz kulturnu saradnju ustanovljenu još 2006. godine, saradnja unapredi u brojnim zajedničkim projektima. Na sastanku predstavnika Istarske županije, koju je predvodio istarski župan Valter Flega, sa vojvođanskim premijerom Mirovićem, načelno je dogovoreno da će Novi Sad biti partner 12. Festivala srpske kulture u Istri 2020. godine, na kojem će se ujedno Novi Sad promovisati kao Evropska prestonica kulture 2021. godine.\nIstra i Vojvodina imaju mnogo sličnosti i u tom smislu to je razlog više za uzajamno povezivanje. A da je zaista tako, videlo se u, nazivimo to, „uzvratnoj poseti“ Istrana Vojvodini, tokom koje se kroz izložbu velikog umetnika, grafičkog dizajnera Predraga Spasojevića (1959. – 2010.) u Muzeju Vojvodine i doikumentarnim filmom pod istim nazivom prikazanim u Kulturnom centru Novog Sada, to još jednom potvrdilo.


Izveštaj sa skrininga za Poglavlje 23 verovatno u junu - EU Konvent\nHome Uncategorized Izveštaj sa skrininga za Poglavlje 23 verovatno u junu\nSrbija bi krajem juna mogla da dobije izveštaj sa skrininga za Poglavlje 23, nakon čega će pristupiti izradi akcionog plana, nužnog za otvaranje tog poglavlja. Izrada akcionog plana veoma je obiman posao, a osim utvrđivanja aktivnosti i rokova za ispunjavanje preporuka EU, posebno je važno i to koliko je plan realan za sprovođenje, ističu srpski i crnogorski pregovarači. Prikazivanje rezultata i procene uticaja je novina koju Evropska komisija traži od Srbije i Crne Gore, za razliku od dosadašnjih zemalja kandidata. Prema iskustvima crnogorskih pregovarača, izazov u izradi planova predstavlja i vrlo detaljno prikazivanje troškova planiranih aktivnosti. Oni, takođe, preporučuju otvoren odnos prema Evropskoj komisiji, ističući da ona nije nalogodavac već partner.Jedno od prvih poglavlja koje će se otvarati u pregovorima Srbije o članstvu u EU jeste poglavlje 23, a pošto iz Brisela stigne izveštaj Evropske komisije srpske vlasti treba da počnu izradu akcionog plana za to poglavlje koje se odnosi na pravosuđe, borbu protiv korupcije i osnovna prava. U akcionim planovima predstavljaju se koraci za sprovođenje preporuka Evropske komisije za određeno poglavlje.\nPomoćnik ministra pravde Srbije i šef pregovaračke grupe za Poglavlje 23, Čedomir Backović, rekao je da bi izveštaj Evropske komisije sa skrininga za to poglavlje mogao da bude dostavljen Srbiji krajem juna i da ne očekuje iznenađenja kada je reč o preporukama za Poglavlje 23.\n„Taj izveštaj ćemo zvanično dobiti verovatno krajem juna, mada mi imamo neke ideje o tome kako on izgleda, kroz sistem usaglašavanja određenih problematika i otvorenih pitanja“, rekao je Backović.\nOn je dodao da je nacrt izveštaja, na osnovu koga će Srbija pripremiti akcioni plan nužan za otvaranje poglavlja, dostavljen članicama koje sada treba da „daju svoj doprinos sadržaju izveštaju i u vezi sa analitičkim delom i u vezi sa preporukama“.\nBacković je ocenio da će preporuke za poglavlje 23 koje se odnosi na pravosuđe, borbu protiv korupcije i osnovna ljudska prava, biti očekivane, odnosno da „u njima neće biti ništa što bi trebalo da iznenadi“.\n„To su one stvari u kojima mi kao društvo moramo da ostvarimo određeni napredak bez obzira na to ko će gde da nas prima, ako mislimo da idemo u korak sa razvijenijim, naprednijim delom čovečanstva“, rekao je on.\nOcenio je da Srbija nije dostigla taj nivo, ali da to ne znači da ne zna „gde treba da stigne“. On je dodao da, ako zemlja može da se navikne na luksuz i napredne tehnologije razvijenih zemalja, onda može da preuzme i odgovornosti.


Ljajić: Postoje operativni podaci gdje se nalazi Mladić - Klix.ba\nBiH Ljajić: Postoje operativni podaci gdje se nalazi Mladić\nLjajić: Postoje operativni podaci gdje se nalazi Mladić\n3.10.2006. u 21:41\nPredsjednik Nacionalnog savjeta za saradnju s Haškim tribunalom Rasim Ljajić izjavio je večeras da "postoje neki operativni podaci o tome gdje se nalazi haški optuženik Ratko Mladić".\nLjajić je TV "Pinku" rekao da o tome ne može javno da govori, ali da su podaci saopćeni glavnoj tužiteljici Haškog tribunala Carli del Ponte tokom njene današnje posjete Beogradu.\nPrema Ljajićevim riječima, Del Ponetovoj su pružena uvjerenja da referendum za usvajanje novog ustava Srbije i izbori koji će uslijediti potom neće ometati realizaciju Akcionog plana za potpunu saradnju s Tribunalom, jer za to postoji opći politički konsenzus.\nLjajić je rekao i da hapšenje i proscesuiranje Mladićevih jataka neće utjecati na to da glavna haška tužiteljica napiše bolji izvještaj o saradnji Srbije s tim sudom, jer nisu jataci cilj, ali je tokom posljednja dva dana, koliko ona boravi u Beogradu, spominjan čitav niz imena.\n"Čak i da svi optuženi budu u Haagu, bez Mladića tamo, nastavit će se pritisak na našu zemlju i tako će biti dok i on ne bude isporučen. Također, niko ne treba da se zavarava da ćemo potpisati sporazum o pridruživanju EU dok ne ispunimo tu obavezu", naglasio je Ljajić.\nOn je potvrdio da ne postoji više opstrukcija od strane državnih organa na Mladićevom hapšenju i lociranju i rivalitet između civilnih i vojnih službi sigurnosti.\n"Bijemo bitku s vremenom, a do saznanja o njegovom (Mladićevom) kretanju dolazili smo sa šest mjeseci zakašnjenja", rekao je on.\nLjajić je dodao da se ubuduće očekuje i pomoć Ministarstva unutrašnjih poslova na lokalnom nivou u vezi Mladićevog lociranja i privođenja.\nU Nacionalnom dnevniku TV "Pink" gost je bio i nekadašnji ministar vanjskih poslova SRJ i predsjednik Nacionalnog savjeta za saradnju s Haškim tribunalom Goran Svilanović koji je podsjetio da je Mladić postao "uslov svih uslova" tokom 2002. godine i da u svjetskoj i evropskoj javnosti postoji zamor, jer se godinama nije napravio značajniji pomak.\nOn je rekao da je Mladić optužen za zločin u Srebrenici koji se smatra najvećim zločinom u posljednjih nekoliko ratnih godina i da je zato on prioritet u odnosu na druge optuženike.


Predrag Koluvija - Dnevni list Danas\nPočetna » Predrag Koluvija\nZdravko Milošević i Branislav Miljević, radnici privrednog dobra „Jovanjica“ optuženi da su kao članovi organizovane kriminalne grupe učestvovali u proizvodnji 1,6 tona kanabisa, pušteni su danas da se brane sa slobode.\nPiše: V. Jeremić 25. 3. 2021.\nBranioci Predraga Koluvije, prvooptuženog u predmetu „Jovanjica“, nisu se pojavili danas u Specijalnom sudu, zbog čega je predsednik sudskog veća Zoran Ganić bio prinuđen da odlożi glavni pretres.\nPiše: V. Jeremić 24. 3. 2021.\nOptužnica“Jovanjica 2″, koja pripadnike državnih bezbednosnih službi tereti da su štitili optuženog Predraga Koluviju, potvrdjena je u Apelacionom sudu u Beogradu, što je preduslov za početak suđenja, preneo je danas portal N1.\nPiše: KRIK 26. 1. 2021.\nPiše: Ivana Nikoletić 21. 1. 2021.\nPiše: Ivana Nikoletić 20. 1. 2021.\nPiše: Ivana Nikoletić 19. 1. 2021.\nČitava kampanja režimskih medija, sve izjave funkcionera o prisluškivanju predsednika i mogućnosti ponovnog otvaranja istrage u slučaju Jovanjica imaju jedan cilj – pritisak na pravosudne organe kako optužnica Jovanjica 2 ne bi bila potvrđena i došla na sud.\nPiše: Vuk Jeremić 9. 1. 2021.\nPotpredsednik Narodne stranke Miroslav Aleksić izjavio je danas da suđenje vlasniku „Jovanjice“ Predragu Koluviji, optuženom za najveću proizvodnju marihuane u Evropi, pokazuje da on nastoji da sačuva „svoje prave šefove“, a da mu oni garantuju da će sve proći „bezbedno po njega i da će u jednom trenutku biti oslobođen“.\nPiše: Danas Online 30. 12. 2020.\nPotpredsednik Narodne stranke Miroslav Aleksić izjavio je danas da je nakon saznanja da je narodni poslanik i funkcioner SNS-a, advokat Vladimir Đukanović, branilac prvooptuženog u slučaju „Jovanjica“ Predraga Koluvije u procesu pred Specijalnim sudom potpuno jasna sprega vlasti i kriminalne grupe koja se bavila najvećom proizvodnjom marihuane u Evropi.


Budva na Sajmu turizma predstavlja ovogodišnju ponudu: Novi hoteli i stare cijene za ljubitelje crnogorskog primorja\nBudvanska rivijera je za predstojeću sezonu 2020. obogatila turističku ponudu, pa će gostima na raspolaganju biti 130 hotela, odnosno, 17.300 ležajeva, od čega više od polovina u hotelima sa četiri i pet zvjezdica. Ljubitelje crnogorskog primorja najviše će ipak obradovati to da se prošlogodišnje cijene hrane, pića i plažnog mobilijara neće mijenjati. Osim toga, goste iz Srbije i svijeta na potezu od Jaza do Buljarice očekuje i oko 3.000 soba, apartmana, kuća i vila za izdavanje, ili oko 32.000 ležajeva.\nCjelokupnu ponudu, Turistička organizacija opštine Budva predstavlja u okviru najznačajnijeg turističkog događaja u zemlji i regionu, 42. Međunarodnog sajma turizma u Beogradu, koji se održava od 20. do 23. februara.\nBudvanski hotelijeri pripremili su specijalne cijene i povoljne aranžmane tokom uskršnjih i prvomajskih praznika, dok će se tokom glavne turističke sezone cijene kretati od svega 10 eura po osobi u privatnom smještaju, pa do nekoliko stotina u hotelima visoke kategorije.\n„Imajući u vidu da Srbija predstavlja veoma značajno emotivno tržište za nas, Turistička organizacija opštine Budva pristupa sa posebnom pažnjom promociji u ovoj zemlji. Tokom prošle godine, gosti iz Srbije su bili na drugoj poziciji po broju dolazaka i broju noćenja, ostvarivši blizu milion noćenja. Vjerujemo da će srpski turisti i u toku naredne ljetnje sezone biti u samom vrhu po broju dolazaka i noćenja na budvanskoj rivijeri“, istakla je Maja Liješević, direktorka Turističke organizacije opštine Budva.\nBudva svake godine obogati svoje smještajne kapacitete novim hotelima visoke kategorije, pa će tako biti i ove sezone.\n„U pripremi su dva hotela visoke kategorije sa 5 zvjezdica, Slavija i Square, koji će biti otvoreni do početka glavne turističke sezone. Oni će dati novi šarm Budvi i ujedno upotpuniti turističku ponudu našeg grada“, kaže Liješević.\nNa prostoru od 105 kvadrata u hali 1 beogradskog sajma, pored predstavnika Turističke organizacije, prisutni su i predstavnici lokalne samouprave i turističke privrede (Villa Geba/Sv.Stefan, hotel “Melia”/Petrovac , hotel “Park”/Budva, hotel “WGrand”/Petrovac, hotel “Pozzo”/Budva, hotel “Aleksandar”/Rafailovići i TA “Explorer Montenegro”).\nDanas, tokom prvog sajamskog dana, TO Budva je organizovala koktel za prijatelje i predstavnike medija kojem su prisustvovali i mnogobrojni turistički poslenici iz Crne Gore i Srbije, kao i Ambasador Crne Gore u Srbiji – Tarzan Milošević.\nAtmosferu je primorskim pjesmama uljepšao ansambl “Kult” iz Beograda.\nTuristička organizacija opštine Budva u Beogradu prvi put promoviše kataloge aktivnog odmora, plaža i privatnog smještaja, a na led ekranima moderno dizajniranog štanda brojni posjetioci će imati priliku da vide i nove video materijale.\nTokom četiri dana trajanja Sajma turizma u Beogradu, svi pratioci Facebook i Instagram stranice TO Budva (budva.travel) biće u prilici da učestvuju u bogatoj nagradnoj igri koji su pripremili predstavnici TOB-a u saradnji sa turističkom privredom grada.\nBudva će na Sajmu turizma u Beogradu biti predstavljena među 700 direktnih izlagača i suizglagača iz 40 zemalja. Zajedno sa poslovnim gostima ukupno će biti prisutno 44 države.


Borba protiv korupcije- kako mi to radimo\nU četvrtak 29. maja 2014. održan je okrugli sto koji je organizovala domaća mreža u saradnji sa Privrednom komorom Srbije na temu „Borba protiv korupcije-kako mi to radimo“. Skup je otvorio potpredsednik Privredne komore Srbije – Slobodan Samardžić koji je ukrakto izložio definicije korupcije kao i koje štete nanosi srpskoj privredi. Naglasio je i pogubne posledice koje ima siva ekonomija na umanjenje bruto društvenog proizvoda. Sonja Konakov Svirčev je pozdravila skup u ime Upravnog odbora mreže Globalni dogovor u Srbiji i spomenula značaj Deklaracije za borbu protiv korupcije koju je Radna grupa Globalnog dogovora u Srbiji proizvela. Izvestila je prisutne o istraživanju koje je sprovedeno medju članicama mreže, a koje je pokazalo da je kompanijama ovo tema broj jedan kojoj bi i svi društveni činioci trebalo da se posvete.\nNakon uvodnih obraćanja kompanije Bambi , KPMG, Siemens Srbija i organizacije UNDP su imale prezentacije na temu internih akata koja onemogućavaju pojavu korupcije. Nebojša Mihajlović iz kompanije Bambi je naveo da su prvi izradili u Srbiji planove integriteta iako kao privatna kompanija nisu bili u obavezi da to urade.\nVesna Ninković – KPMG je navela da u njihovoj kompaniji postoji nulta tolerancija prema korupciji i mitu, a izvestila je da je KPMG u Srbiji primer najbolje prakse na globalu baš zahvaljujući poštovanju svih pravila i internih akata. Svi novozaposleni u kompaniji dobijaju obuku o internim aktima i pravilima.\nMarko Petrović iz kompanije Siemens Srbija je govorio o internim pravilima koje su u obavezi da poštuju svi zaposleni, i koja važe kako na lokalnom tako i na globalnom nivou, kao i o tome da kompanija ne podržava donacijama političke dogadjaje, verske i sportske.\nŽarko Petrović iz UNDP je naveo da ova organizacija ima najveću ranjivost u domenu nabavki kada je ova tema u pitanju i naveo je načine na koji se štite od pojave korupcije.\nPrezentacija Siemens Srbija


Rad na daljinu ostaje, kancelarija se menja | Novinska agencija Beta\nTEHNOLOGIJA | 30.05.2020 14:00 > 30.05 14:00\nOčigledne koristi ima, ali bi one vremenom mogle nestati zbog osnovnih nedostataka "rada na daljinu": manje je kontakata medju kolegama, preveliko je oslanjanje na "hladne" elektronske komunikacije, nema lične saradnje i neposrednih odnosa medju zaposlenima, oni koji rade od kuće kažu da nehotice sami sebi produžavaju radno vreme.\nU toj anketi je 69 odsto reklo da kad rade od kuće imaju više slobodnog vremena bar onoliko koliko bi putovali na posao i nazad, a 54 odsto želi da i dalje tako radi.\nIzolovanost, nedovoljna koncentracija na rad jer kod kuće se dešavaju mnoge stvari koje nemaju nikakve veze s poslom, i nedostatak "granice" između rada i života u kući, takodje su teškoća za "zaposlene na daljinu".\n"Dobar rad na daljinu u osnovi se zasniva na ranije uspostavljenim jakim vezama s kolegama", rekao je Falzon. Dakle, objasnio je on, tokom telefonskog razgovora ili video-konferencije s kolegama, ranije iskustvo iz odnosa s njima omogućava veoma efikasnu komunikaciju da se "čita govor tela", te i da se bude produktivan.\nMedjutim, dobri odnosi s kolegama vremenom slabe ako nema neposrednog društvenog kontakta koji jača lične veze. Uz to, oni koji budu zaposleni u periodu "rada na daljinu", čak uopšte ne mogu izgraditi takve veze sa ostalima.\nVećina od 66 odsto zaposlenih je uzdržana prema mogućnosti povratka na rad u kancelariji dok tamo u skladu sa sanitarnim preporukama ne bude više prostora po osobi nego ranije, a 50 odsto želi da njihovi poslodavci posle pandemije ograniče broj sastanaka "licem u lice".\nSlično tome, nedavno istraživanje Grupacije Kung medju 500 direktora pokazalo je da će 71 odsto odsto dopustiti zaposlenima da nastave rad od kuće, čak i kada budu sasvim ukinuta ograničenja za rad u kancelarijama, a 66 odsto direktora razmišlja o smanjenju poslovnog prostora, ili čak i o njegovom ukidanju i potpunom prelasku na "rad na daljinu".\n"Svakako ima koristi od rada na daljinu, ali ima i štete", rekla je Kung, pomenuvši izgubljene razgovore medju kolegama u hodnicima ili slučajne susrete između sastanaka.\nKancelarije "ubuduće neće biti sale s beskrajnim nizovima stolova, već će prostor biti prilagodjen saradnji po grupama: podeljen u razdvojene odeljke, dobro osvetljene, dobro provetrene i sanitarno bezbedne", očekuje Kung, preneo je sajt Aksios iz Arlingtona u Virdžiniji.